Vawlei cung Media hmaika bak ah China cu arak mualpho ko hih! – Kawltu Team\nVawlei cung Media hmaika bak ah China cu arak mualpho ko hih!\nReporters Without Borders RSF hna nih China faktuk in an soisel, China nih UK Media BBC British Broadcasting Corporation BBC cu Henan floods kong ah anrak chuahter cu, “Fake News” tiah anrak ti piak, BBC nih July thla ah khan China nih ruahsur tamtuk le ti tam/lian tuk ruang ah, mithi an tam ngai tiah an langhter ngai ngai hna, Henan hi antuar ngai ngai bik asi.\nAsi nain China nih cun ruahsrr/tilian antuarnak hi vawlei hmaika ah thup atimh ruang ah BBC cu ‘bad-mouthing broadcasting corporation’ tiin anrak chim.\nChina’s foreign ministry spokesperson Zhao Lijian nih ‘BBC “bad-mouthing broadcasting corporation” asi ko hih, China mipi hna hmai ah Fake news an langhter ko, mipi hna thlen an timh’ Central China’s Henan province, ah tilian tuar le mitthi hna cu, mipi hna ngam lo in a um mi hna TV le news ah langhter tu hna cu, foreign journalists, Chinese Communist Party (CCP) Youth hna nih thah ding ah hrocernak phun phun in anrak langhter hna.\nRSF East Asia bureau, head Cedric Alviani “China hi vawlei cung ah, press freedom buartu bik asi, journalism um zia zong an thei lo, BBC nih Henan Province ah thil cang mi diktak anlanghter lio ah, China nih hin hrawkhrawl ngai ngai in vawlei hmai ah thup an timh mi asi, Bia dik asi mi zong fake news tiah anti, China nih nawlngeihnak tang ah anchiah kho lo mi hna cu Fake news tiah an ti peng ko lai hih tiah an ti piak ve bak ko.\nRSF nih China media cu CCP propaganda longte phuannak asi, UK’s public broadcaster BBC cu bia dik phuang chuak tu asi- fact-based journalism “China CCP nih foreign correspondents, hna an cawlcangnak an khamh piak leng mang ko, 2020 ah khan foreign journalists 18 reng lo an ram chung in hramhram in an chuah ter, foreign journalists’ hna nih visa an hal zong ah an pek duh lo tiah vawlei pi theih ah arak langhter ve bak ko khah! 2021 RSF World Press Freedom Index ah China hi 177th rank bak asi freedom asi lo tinak asi.\n← Vawlei cung ah “Best Selling Music Artist of all time” vawlei pum huap in Hla sak thiam Music lei in tangka hmuh tam bik hna cu,\nMiddle East buainak Israel PM nih Iran cu an hrocer bak ko! Iran in the Butcher President thar le Iran nih Oil tanker hijacked nak kong, →


Laimi Tampi Zong US President Trump Le Joe Biden Thimnak Kongah Kan Buai Tuk Ve Cang – The Cherry Par\nLaimi Tampi Zong US President Trump Le Joe Biden Thimnak Kongah Kan Buai Tuk Ve Cang\nThawngpang Pehtawnh Thar; Laimi mi tampi nih kan mah le lungput hawih in kan i thimmi party ah hin khawika kan dirve tihi biahalnak tampi chungah kan lut. Lairam kan um lioah cun nu nih Khrihfa upa an tuan ballo i, tuanphung zongah kan ruah lo, anmah le dirhmun : Nu sinak zawnnak nu upa kan ti maw kha; anmah le tikhawhnak zawnnak Pathian rian hi an tuan hna.\nSihmanhsehlaw USA ummi laimi khrihfabu lakah nu nih Khrihfa upa rian an tuanve cang. Pa khrihfa upa 11 an si i nu 1, pa 2 an itelve cang hna. Cucu thangthar Pastor uarning le Democratic kalning ai lo nak zawnte a si. Nu zong nih an cohlan i an tuanve hi cu a mak ka ti ve cang. Nihin zawngah Democratic pawl nih thlacamnak ah a dawngnakah hawihe hmanh ai lo tilo nu an tihtuk nak hna ah hin. AMEN WOMEN a ti anupi a tituk caah maw nancy Polosi a tihtuk caah dah. Demcratic party cu sahrang lamhruaitu an si cang lai. Kha athar news leiah kan kal cang lai:\nGeorgia state ah Senate thutnak pahnih kongah Kan Pu Trump cu nihin ah a va kal than cu lioaah a bia chimmi cu zeitik hmanah kan ngol lailo hnu kan tawn lailo a ti rih. Cun Senate thutnak pahnih ai cuhmi hna lakah David Perdue, Kelly Loeffler hi an si. Kelly Loeffler nih a timi cu January ni 6 ah Electoral College vote hlawnh in in ka dir ve lai a ti cang. Electoral College vote hlawnh dingin Senate 13 an si lai in innrang aiawhtu 140 he an dihlak 153 nih fek te in an dirpi cang lai tinak a si cu.\nCun Georgia kong zahan katial cang kha, mithiam seh azohthiammi; scientists nih Trump vote cu Joe Biden sinah an thialmi an hmuh chuahmi zat 17,650 ka tial cang kha. Kumtling lo le state dang le mithi vote cu a tam tuk cang caah Georgia Gov cu a hmai thichuah ai tim cang. Holhnak athei ti lo. Pennsylvania cu nihinah Scinece thiamsang nih an zohfelmi chungin 423,000 votes naktam cu Trump ta kha Joe Biden sinah an thial an ti rih, Elawk a tha tilomi zohfeltu an si. over 423,000 votes removed from Trump in Pennsylvania, Democratic pawl cu an phaisa i ai tialmi (In God We Trush) timi hrimhrim a rem lomi an si. Cu lakah Laimi nih kan dirpimi hna hi cu khuaruahhar kan si ve ko cang. Pathian kan zumhlo ah cun zumlo lawlaw atha deuh ve.\nRelchap, Thawngpang Thar Deuh Pawl. Red Cruz le a tuanti hawi Senate 12 nih Joe Biden aithuimi state 7 Electoral College vote cu kan cohlan kho lo, Joe Biden a tlinkhawh lonak kan kham lai an timi cu Mike pence nih rian kan tuanti hna lai a ti ve cang. Democratic pawl cu an thin a hungtuk cang I Mike pence cu an hro len cang. Ted Cruz le a hawile nih ai thuimi state pa 7 cu ni 10 chungah Audit tuahdih an duh.\n← Kyaw Kyaw thihnak he pehtlaih in Sangau, YLA lei nih “statement” an von chuahmi ka rel i ka lungtlinlonak le ka thinhunnak a zual chin\nDemocrats pawl nih Amen” timi cu pa tinak a si tiah an ruah sual rua →


AMAK KO CANG HIH, US NIH ZEITINDAH IRAN A PHOMH LAI – The Chinlung Post\nAMAK KO CANG HIH, US NIH ZEITINDAH IRAN A PHOMH LAI\nNovember 18, 2020 admin Military 0\nNai hrawnghrang cu US le Iran karlak ah thawngpang alinsa ngaingai, Atu bantuk in thawngpang alinhsat ko rih asi ahcun aa phomh kho te dingmi zong an si. Iran nih atimi cu US nih aa kan tthuat asi ahcun nungdam in an kir lai lo, Hmih dih an si lai i, aa kan tudoh mi hna cu fak piin lehrulhnak tuah an si lai tiah an ti. Hi bia an chimnak aruangah cu US nih thuat atimh tiah thawngpang achuah caah asi.\nHi konghe pehtlaiin US nih zeitindah Iran hi atthuat lai? US nih Iran a tthuatnak ding ah an langhtermi cu hitihin asi. US Navy Raltuknak Tilong ngan pipi hna cu Persian Gulf rilipi ah an khat dih. Mah raltuknak Tilong nganpipi hna nih hin Tomahawk Sub-Cruise Missile an i chiah dih hna. Cu thil nih cun a pawngkam meng thongkhat cu aitinhnak paoh akah khawh dih lai ti asi.\nCun US nih aa uangthlar taktak mi Stealth Bomber attha taktak mi B-2 Spirit bombers hna hmangin Missouri State in an rak zuang lai i, Middle East kulh hrawnghrang zongah bomb a thlak khawh rih. US nih hin B-2 Spirit Bomber hi ai uar taktak mi asi caah hi raltuknak tthami hi US nih ramdang zongah apek bak hna lomi asi tiah an chim.\nCun hriamnam pakhat asi rihmi cu Cyber-internet tukdohnak hi asi. US le Israel thiamsang hna nih Computer Virus an serchuahmi hmangin Iran ram chungah a ummi Computer le Internet pehnak hna cu ahrawh khawh dih hna lai, Abik in hithil cu Natanz Nuclear Plant hi an i hmuitinh lai ti asi. Culawng siloin cunglei zongin aum rih.\nIsrael nih atimi cu US raltuknak vanlong atulio attha bak mi 5th Generation fighter F-35 hmangin Iran ramchung cu a duhnak hmun paoh ah atthuat khawh dih lai tiah ati. Cun Israeli Air Force hna zong hi Nevatim Air Base ah F-35 pawl cu an chiah dih hna i, tukdohnak achuah tikah tiah ralring tein an um dih cang ti asi.\nCun US le Israel sungtthoh ralkap pawl CIA le Mossad Agent ( Special Operation Force) hna nih Iran Nuclear Scientists hna sihnaseh, thah an duhmi hna paoh cu Iran ram chungah Hit Squad hmangin an va tthuat tawn hna lai ti asi. US nih Iran a tthuat taktak ko asi ahcun a cunglei langhter mi pawl hi atlangpi in an kalpi lai ti asi.\nTTIHNUNG SI KO, IRAN NIH TUKSUM IN US LEHNAK ATUAH CANG\nTHIMNAK RESULT AI THLENG, TRUMP NIH TAMTUK IN A TEI, BIATHLI AN THOK


Yangon Laimi COVID-19 Sining le LCB Cawlcanghnak – THE CHIN JOURNAL\nYangon Laimi COVID-19 Sining le LCB Cawlcanghnak\nAugust 2, 2021 July 27, 2021 | The Chin Journal | Hakha, Chin State\nLCB volunteer pakhat nih COVID-19 mizaw hna sin ah oxygen pek ding in a timhtuah lio.\nJuly 13 thawk in COVID-19 Third Wave nih Yangon khuachung lawng ah ni khat ah minung nunnak zaleng lengmang in a lak i, July 20 a hun phak cun ni khat ah minung 500 cung in an nunnak a liam.\nYangon ramtthen chung hmun kip ah Laimi khua kan sak ve bang in COVID-19 Third Wave nih fak piin a kan hnorsuan ve.\nAtulio Yangon Laimi (abikin, Hakha le Thantlang) COVID-19 in a zawmi hna pumpek in a zohkhenhtu hna cu Lai Chiatthat Bu (LCB) hi an si.\nLai Chiatthat Bu (LCB-Yangon) chungtel upa hna\nLCB nih chungtel 13 in COVID-19 Response Committee a ser i nitin in Yangon ramtthen chung Laimi COVID-19 mizaw hna sin ah bawmhchannak an pek hna.\nLCB Secretary Pu Peng Hu nih nitin a hmuhtonmi thil sining cung ah hngetchan in atulio Yangon Laimi COVID-19 sining pawl a chim.\nLaimi COVID-19 Mizaw le a Nunnak a Liammi\nAtulio Yangon ramtthen chung Laimi zatuak in 70% hrawng nih hin COVID-19 zawtnak kan ngei cang lai, tiah Pu Peng Hu nih a ruahdamh.\nJuly 26 tiang ah Laimi (Hakha le Thantlang) chung in COVID-19 in a nunnak a liammi minung 20 hrawng an um cang. Cun, Laimi COVID-19 mizaw hna lak ah a zualhmami hi atulio ah minung 12 hrawng an um fawn.\nHi pin ah hin LCB nih a phak lomi Yangon khuachung Laimi mizaw le mithi zong an um kho rih.\nZawtnak ruang ah ahopaoh lung buai ngaiin cawlcangh a si tikah LCB zong nih Yangon ramtthen chung Laimi COVID-19 mithi/mizaw cazin aa chiah kho rih lo.\nNitin LCB Cawlcangh Ningcang\nCOVID-19 Third Wave a chuah hnu in LCB chungtel pawl Yangon ramtthen hmun kip ah manh lo ngaiin an cawlcaang.\nOxygen pek lawng si loin a dangdang sii-ai le eidin pawl zong caan tampi ah kan damhkhaanpiak hna,” tiah Pu Peng Hu nih a chim.\nLCB volunteer hna nih COVID-19 mizaw hna sin ah oxygen pek ding in a timhtuah lio.\nAtu COVID-19 Third Wave ah ahlan COVID-19 zawtnak bantuk si loin zawtnak ciruang aa thlengmi Delta Variant nih Yangon ramtthen a den tik ah mizaw tampi thaw dawpchuah har in um a si i, Oxygen i hmuh khawh lo ruang ah a nunnak a liammi an tampi.\nLCB zong nih abikin Laimi mizaw han sin ah Oxygen tlamtling in phakter khawh biatak tein aa zuam.\nPu Peng Hu nih, “LCB nih hin Oxygen dur hi 100 hrawng cu kan i chiah. A voi khatnak Oxygen rawn ciami kan pek dih cang hna tik ah a dur lawng in an taang. Volunteer minung 6 hrawng nih zaankhuadai le suimilam 24 chung Oxygen rawn ding in an vung i tlar ve hmanh ah dur khat lawng hna kan rawn khawh tawn,” tiah a chim.\nYangon khuachung oxygen rawnnak ah LCB volunteer pawl an i tlar ve hna.\n“Atu tiang ah Yangon Laimi COVID-19 mizaw hna sin ah oxygen dur 250 hrawng kan phakter khawh cang,” tiah a chim chap.\nShan ramkulh lei ah LCB nih Oxygen ting 600 MMK man a cahmi zong a um i, ni khat ah dur 2 hrawng in Yangon ah a rak phan tawn.\nYangon khuasa Laimi, COVID-19 mizaw chungkhar hna zong nih LCB sin ah oxygen dur man lo tein hlan khawh a si i, oxygen rawnnak lei ah chungkhar nih mah tein thazaang chuahnak in kan bawm ve hram u, tiah nawlnak zong an tuah.\nYangon Laimi sin LCB Secretary Biacah\n“Laimi sin ah biacah kan duhmi hna cu atulio khuaci kan muih lio ah hin oxygen hi kenret ah i chiah loin a herh deuhmi hna sin ah bawmhnak pek i zuam cio usih law LCB sin zong ah oxygen kan ngei, tiah thawngthanhnak in pakhat le pakhat i bawm cio hna u sih.”\n“Cun, a pahnihnak ah LCB nih oxygen dur a lawngmi kan ngei len ko nain kan volunteer pawl hi minung 6 lawng an si caah oxygen rawn kan i har deuh ngaingai. A si khawh ahcun LCB nih a dur hi free in kan in hlanh hna lai i, nanmah chungkhar ca ah oxygen i rawnnak lei in rak kan bawm ve u ti kan duh ko.”\n“A pathumnak ah atulio LCB upate hi mipi he pehtlaihnak kan tuah khawh peng nakhnga kan phone hi kan on peng. Zaan ah suimilam pathum chung lawng kan ih caan zong a tampi. Cucaah, nan herhmi paoh a um a si ahcun LCB ah rak kan pehtlai u law a si khawh chung in bawmh kan in zuam hna lai.”\n“Cun, atu Shanram lei ah Oxygen dur 200 hrawng (Ting 600 MMK man) kan cah i dur khat ah 350,000 hrawng a si. Cu zong cu chungkhar pakhat nih dur khat man (350,000) cio nan hlut khawh ahcun kan rianttuannak a tlamtling khun lai ti hi chim ka vun duhmi a si.”\nLCB chungtel upa hna


Malaysia nih UN Card Ngei Telh in Chinmi 28 Hrawng a Tlaih Hna | THE CHIN EXPRESS\nMalaysia nih UN Card Ngei Telh in Chinmi 28 Hrawng a Tlaih Hna\nHmanthlak tar awk um lo caah hlan lio i rak tlaihmi hmanthlak kan tarmi si. Hi cu Chinmi an si lo.\nKuala Lumpur — Chinmi tampi kan umnak Pudu sang i Jalan Pasar um rawldawr cu January 15 ah lahwahkah nih an luhhnawh i rianṭuantu Chinmi 10 an tlaih hna, tiah Chin Refugee Committee (CRC) in thongtla bawmtu Saya Pa Kulh sin in kan theih.\n“Nu 9 le pa 1 an si. Atutiang an hren peng hna. Nu 4 cu UNHCR card an ngei i UNHCR sinah thawng kan thanhpiak cang hna. Tu thla dongh hrawng ahcun UNHCR nih a chuah khawhte hna lai tiah kan zumh.\n“Adang 5 cu UNHCR card an ngeih lo caah chuah khawh an si lo. Biaceihzung ah tazacuai an si lai i thla 3 hrawng thongpi ah an tlak hnu ah lahwahkah thong/camp ah ṭhial in Kawlram kuat an si te lai.\n“An tlaihmi hna cu Hakha, Thantlang le Matupi peng an si hna.\n“Cun, zahan ah Loke Yew um Chin pa pakhat a rianṭuannak ah an tlaih ve. UNHCR card a ngeimi si caah lahwahkah nih UNHCR sinah card dik a si/lo an check lai i ni 14 hnu ahcun an thlah ko lai.\n“Atu lio hi keimah nih ka theih tawk ah tlaih tong Chinmi 28 hrawng an um. UN card a ngeimi cu 10 an tling lo,” tiah CRC in Saya Pa Kulh nih a chim.\nMah pinah, ACR le FRO member zong tlaihmi an um ve len, tiah kan theih.\nMalaysia ah UNHCR card ngei lo Chinmi thong tampi kan um rih. Kan umkalnak ah ralring tein um khawh i zuam hna usih.\nUNHCR card ngei lo pawl cu palek le immigration nih check ahcun tlaih lengmang asi i vansan cio asi. Mah cu mi hrokhrawl pawl nih caanṭha ah an i lak i ‘tlaih luatnak asi’ tiin card phunphun tangka a thongthong in an zuarh hna.\nWork permit le visa a ngeimi lawng immigration kut in luat khawh asi. UNHCR card zong CRC, ACR, FRO, tbk., nih biatak tein bawmh ahcun hnu ah luat khawh asi ve.\nCard dang paohpaoh; MyRC Card, PEKA Card, tbk., cu tlaih luatnak an si lo. Mi nih an chimmi i zumh in caw hna hlah uh. Lahwahkah kut in nan luat kho lai lo.\nPEKA card hoi hna cu Malaysia cozah nih a tuahmi si lo i cozah minthut zong a um lo, cozah nih a theihpi mi si lo. An hlen khawh huaha lomi paoh RM500 in an zuarh hna. Hi cu aa ka zumh tuk ko hih ti an theihmi cu RM3,000 hna in an zuarh hna.\nZei thei huaha lo palek cheukhat cu CRC, ACR, FRO, Kachin Refugee Card, MyRC card, PEKA Card, tbk., i tlaih zongah chim thiam pah ahcun an thlah ko hna nain thil a theimi palek kut cun luat khawh asi lo. Lahwahkah (immigration) kut hrim cun hohmanh luat khawh asi lo.


Salai Lungthli Tum nih a chim mi hi a hman mi a si ah cun Hmawngtlang khua an duhnak lungput hi zeidah a si lai – Thechinlungnews\nSalai Lungthli Tum nih a chim mi hi a hman mi a si ah cun Hmawngtlang khua an duhnak lungput hi zeidah a si lai\nHmawngtlang le Leitak nih Zophei ‘myo’ an ser khawh, Hmawngtlang hi Zophei ram ah cun ai rem bikmi hmun rawn ah a ummi a si. Hakha a cimh lio kha Hmawngtlang ah thial ah a tha bik lai timi ruahnak zong a um bal. Hi khua dawh ah Senthang, Lautu le Zophei an i cawh dih. An khua ah siizung, police sakhan le meithat zung tiang a um cang. Zophei khua lakah ‘myo’ pek tlak bik tiah ruahmi a si.\n2015 ah Leitak khuami inn 100 leng cu Hmawngtlang khua thlang te ah an rak i thial. Hakha Khuathar sang le Kokkun sang nakin an i naih deuh cang. Phundang chim ahcun khua khat bantuk an i chuah cang.\nTha tein khua hnih kar remdaihnak ser kho hna sehlaw kap hnih caah a thahnem tuk ding a si.\n1. Leitak nih Hmawngtlang khuami bantuk tein Hmawngtlang siizung, police le meithat zung an hman khawh lai. Leitak ah a dang sak len le phaisa dih len a hau ti lai lo.\n2. Leitak nih thancho kan duh, Hmawngtlang he i fonh in khua nganpi serti kan duh an ti zungzalmi a si. Hmawngtlang khua taw ah Leitak nih inn an sak khi Hmawngtlang nih doh len awk hrim a si lo. I lawmh ngai awk a si, Hmawngtlang khua a ngan deuhnak tu a si.\nInn tampi sa cio hna sehlaw khua hnih ai peh dih lai i Hmawngtlang khua cu Zophei kan dihlak caah khuapi bik ‘myo’ tiah cozah nih a cohlang te hrimhrim lai.\nHmawngtlang myo a ngah tik ah cun Hmawngtlang cu Hmawngtlang khuami le Leitak khuami ca lawng ah a si ti lai lo, Zophei kan dihlak le Laimi kan dihlak caah kan khuapi dawh a si te lai. Credit- Salai Lungthli Tum\nBe the first to comment on "Salai Lungthli Tum nih a chim mi hi a hman mi a si ah cun Hmawngtlang khua an duhnak lungput hi zeidah a si lai"


Benjamin stage cung in na rung ttum ahkhan na fan ka si: Phyu Phyu Kyaw Thein | THE CHIN EXPRESS\nBenjamin stage cung in na rung ttum ahkhan na fan ka si: Phyu Phyu Kyaw Thein\nTuzaan Myanmar Idol Season 4 top 6 hlasak zuamnak ah Benjamin cu hla a sak pah ah stage cungin a ttum i a lungtling tukmi Phyu Phyu Kyaw Thein nih ‘Benjamin, stage cung in na rung ttum ahkhan na fan ka si’ a ti.\n“Benjamin, nang cu hlasak an thokka in aa zuam tukmi le a raltthami na si. Atu level ahhin ralthat zong a herh. Tuzaan na sakmi hla hi mi tampi nih thim ngam dingmi a silo. An in bawmtu le ruahnak an in petu saya/ma cung zongah kaa lawm,” tiah Phyu Phyu Kyaw Thein nih a chim.\n“Aa dawh tukmi left tone na ngeih kha an theih tikah zumhngamhnak te he an in sakter. Kan rak hmuh ka te ah left tone aa dawh tukmi na ngei ti kaa cinken. Nain, a luancia zarh i zuamnak pawl ah na langhter tuk kho lo.”\n“Na tincomi hla ruang zongah a si pah. Tuni ah na left tone zeitluk in dah aa dawh ti kha mipi na hmuhter hna. Base na sak lio zong aa dawh kho tuk. Tuzaan na hlasak cu ka vuai lo. Ngaih peng ka duh. Ka chim cang bantuk in mi nih an in uar/lo zong ah an in zohte dingmi arfi pakhat an si” tiah Phyu Phyu nih a chimchap.\n“Benjamin hi tuzaan ah a tampi thangthat in chim len a hau ti lo. A ruang cu Benjamin thiamnak cu biakhiaktu nih kan theihciami a si ko. Mipi zong nih theihcia a si. Nu pahnih nih an chim dih cang i chimawk ka thei ti lo,” tiah biakhiaktu Aung Ko Latt nih a chim.\nBenjamin Sum nih “music ahcun zeipoah ka uar dih. Pop, Rock, Classical, Jazz le Indie ka uar. Tanghra ka kai dih hnu ah Lai hla ka tuah. YouTuber pakhat si zong ka duh. 2018 ah YouTube Channel ka tuah i original Lai hla le cover hla pawl ka sak i ka tar hna.”\n“Keimah tein music tuah ka duh. Keimah ruangah midang an i nuamh ding khi ka duhbikmi a si. Ka tuahmi music nih mi pa khatkhat tthathnemnak a pek ahcun ka nuam tuk,” tiah a chim.


Esther a ttahthu timi kongah Esther a pa nih hitin a chim | THE CHIN EXPRESS\nEsther a ttahthu timi kongah Esther a pa nih hitin a chim\nMyanmar Idol ah hlasak aa zuam liomi Esther Dawt Chin Sung cu a hramthok aa zuamka hrawngah a ttah pah lengmang caah mi cheukhat nih a ttahthu tuk tiah an soisel.\nMah kongah, hringtu a pa nih “mipi nih Esther cu a ttahthu tuk ee an ti. Nain, a khansa tuk ruangah a si. Emotion (lungduhnak) full he inn i bia a chim ah siseh, biakinn chung i hla a sak ah siseh a ngakchiat tein kawl hlasak zuamnak te pawl aa zuamnak in aa rak i thokmi feeling a si ruangah a si” tiah a chim.\n“Kei cu a hnulei in thazaang a pe pengtu ka si bantuk in ka fanu hi hi dirhmun, hi tiang a kenkip in a bawmchantu dihlak nan cungah kaa lawm tuk. Ka fanu nan zohkhenhnak cungah Pathian nih thluachuah in pe ko hna seh.”\n“Atu cu zuamnak a si bantuk in aho poah nih winner si an duh cio. A tlakbik le a thiambikmi pa khatkhat nih winner a co tikah a tthabik le a chia bikin timhtuahnak ka ngei ko,” tiah Esther a pa nih a chimchap.\n“Atu hnu zongah i zuam chin rih ko seh,” tiah Esther a nu nih Esther thazaang a pek ve.\n“Ka damlo lio ah ka nulepa le ka pu nih a kan umpi ruangah ka thatlung tuk. Ka nu cu a damlo nain ka hmai ah thawng tak in a ka dirpi mi hrim nih ka thatthawnter tuk.”\n“Ka pa a si zongah a mah lawngin rian a ttuan i a fale a kan cawmken, a kan zohkhenh. A fale nih kan duhmi zong kan hnu lei in thazaang a kan pek peng. Hi bantuk nulepa ka ngeihmi hi Pathian min ka thangtthat,” tiah Esther Dawt Chin Sung nih a chim. _ MC


Lawmhpi Cio Hna Usih, Daw Aung San Suh Kyi Telh Chih In Minthang Tampi Hna Min Zong Ai Tal Ve – Chin 11 News\nLawmhpi Cio Hna Usih, Daw Aung San Suh Kyi Telh Chih In Minthang Tampi Hna Min Zong Ai Tal Ve\nTukum chung Kawlram taang-10 caminpuai a rak phi hna pawl nizan ah resulh a hun chuak mi ah Kawlram chung minthang tampi hna min he ai khat bak mi tamngai an rak um hna. An min pawl dannak pakhat hmanh umlo bakin an i lawh dih mi hna hi khatlei in ruah ah cun nihchuak ngai zong a si ve hoi.\nKawlram chungah upat ngai mi le tihzah ngai mi NLD pawl an pi Daw Aung San Suh Kyi min zong tukum chung taang-10 a awng mi hna lakah ai tel ve caah mipi an khuaruah a har ngai. Cun mintami minthang ngai a si i mipi nih an uar ngai mi Khai Tin Kyi min zong ai tel ve hoi, amak ngai ve mi cu an min hi spelling le word pakhat te zong thleidannak a um bak lo i an i lawh dih hirhial mi hi a si.\nZohhmanh Minta Nay Toe min le hlasak thiam Zaw Pain min zong a um rih ko hi. Zaw Pain hna cu 2D bak a si chap rih hi lawmhpi ngai ding mi a si. Kawlram chung rapper hlasak thiam taktak mi San San Khain Hlaing min zong a um than rih ko hi.\nCun hlasak thiam le minthang bak a si mi Chaw Suh Khin min zong ai tel than rih hoi ko hi teh. Khuaruah har ngai cu a si ko, hi tluk in maw an fale pawl minsak ding an rak hngalh bak ti hna hnga lo.\nMidang cu um rih ko hna seh Kawlram chung acozah pi hmanh nih ruahnak cheutu ah an chiah mi Daw Aung San Suh Kyi min hna an i sak hi cu khuaruah har an si ve ko.


Myanmar ralkap 4 an thih caah Shan khuate mi thah dih an timh hna i an zaam | The Chin Express\nMyanmar ralkap 4 an thih caah Shan khuate mi thah dih an timh hna i an zaam\nMarch 15 ah, uknak firtu Myanmar ralkap 4 an thih caah Myanmar ralkap nih lehrul cham dingin ralkap tam taktak a thlah hna i khuami 1,500 leng nih nunnak kawl in an inn an zaamtak.\nShan state, Pekon peng ah thlahmi Myanmar ralkap 4 cu mibu nih an kham hna hnu ah cunglei ralkap nih kan pehtlai kho ti hna lo, tiah ralkap cozah nih a thanh.\n“Ralkap 4 cu ralbawi 2 le an hnuzul 2 an si. An ruak cu Lelhton khuate pawng khor chungah kan hmuh. Hri in an rak ṭem hna. An mawṭaw cu horkuang ah mei in an rak khanghpiak hna,” tiah ralkap nih a thanh.\nMah ruang cun lehrul cham dingin ralkap tam taktak an thlah hna. Khuami 4 an tlaih hna i adang 4 zong bia an hal hna lio asi.\nRalkap thattu ah aa telmi paoh cu fak taktak in a theipar nan zun lai, tiah ralkap nih an tlerh hna.\nMarch 17 hnu in, Shan state khuate 4 cu ralkap nih an luhhnawh hna i mitthli tlaknak gas, khairiat meithal kuan le kuan taktak in khuami an kah hna.\nRalkap umnak caah khrihfa biakinn 1, sianginn le khuami inn pawl an chuh hna. Shan le Kayah state ramri um khuate 4 cu ralkap nih anmah ta ah an hman cang.\nKan hnu zarh Nilini ahkhan Kayah state ralkap cozah duhlo langhternak hruaitu Ko Khun Myo Hlaing Win le khuami 20 nih “nan tlaihmi khuami pawl hi thlah hna uh” tiin ralkap cu an nawl hna i anmah tu an tlaih ve hna.\nKo Khun Myo Hlaing cu nizaan tihni March 19 ah an thlah ṭhan. “Khuami pawl cu ralkap nih bia an hal hna lio ah lungfim lo le hnachet lak tiangin an tukvelh hna,” tiah a chim.\n“Keimah he tlaih ṭimi khuami 20 lakah 18 cu an thlah cang hna,” ati.\nLelton khuate ah ralkap 200 hrawng an thlah hna.\nLelhton, Wari Taung Chay le Saungkan khuami 1,500 hrawng nih nunnak kawl in an inn an zaamtak.\nSagaing ramṭhen, Depayin peng zongah March 17 ahkhan palek 2 an thi i palek bawi pakhat hliam a ton caah ralkap nih khuate 5 ah ralkap tam taktak a thlah hna i khuami thinphang in mitthli he nunnak kawl in an zaam hna.\nCNF/A nih atu hin Myanmar ralkap an kah thah awk si maw?\nCNF nih Thantlang pengah ralkap an kah hna ahcun an kah hna nak pawngkam khuate vialte le CNA sakhan umnak Tlanglo khua le pawngkam khuate vialte ah ralkap tam taktak an thlah hna lai.\nRalkap nih khuami an hrem, tukvelh, tlaih hna lai. CNF/A he an i kahnak ralram ah thih/nun ri in khuami porter an suai hna lai. Khuami tampi an thi lai. Kan nule le kan farle le ngakchia tampi fak khun in harnak an tong lai. Ni fatin zingzan in khuami vialte lungrethei in an um peng lai.\nThantlang peng khuate mi a thongthong nunnak kawl in ramtang le Mizoram ah an zaam lai. Ramtang ah aa tapmi khuami tampi rawl ei awk le sii-ai loin harnak fak chin an tong lai. Paletwa kan unau bantukin Chin state chung khua kip le ramleng Chinmi vialte nih bawmh an hau lai.\nA donghnak ah ho dah sung? Ramchung ramleng Chinmi vialte kan sung dih. Myanmar ralkap 50 hrawng thah i Chin mipi a thongthong harnak ton le hmailei khuasaktintuknak rawk dih tiangin innlo le pawcawmnak sungh dih cu a phu lo.\nCucaah CNF/A nih ralkap an kah rih hna lomi hi hi vialte a chuah lai ding an ruah i a caan za rih lo an ti caah asi kho.\nHmasa thawngpangRalkap nih an luhhnawh caah Chin nu inncung in a tla i a nunnak liam\nHnu thawngpangTuksapur: Levi Sap Nei Thang nih US Chinmi $560,000 (Kawlram ting thong 8) a hlen hna


Chikhatte lawng! Mah ca na relmi hin naa ngaichih hrimhrim lai lo.Bawipa kaa lawm tuk na ti bal ma? Zeitluk in?Cakuat dawh nih Pathian sinah lawmhnak bia chim kan chambau ning a langhter.Voikhat cu mirum pa nih a thlalangawng in khua a cuan i, sifak pa te a hmunthur bawm ah chia a rak khawmh len lio a hmuh. A lungchung ten “Maw Bawipa, Kaa lawm tuk ka sifah lo caah” tiah a ti.\nSifak pate nih a pawngkam khua a hei zoh ve i, mihrut pa, taklawng in a aukhuan len ko a hei hmuh. Bawipa kaa lawm tuk ka hruh lo caah a ti ve.Mihrut pa nih cun sizung mawtaw nih mizaw a phorh lio a hmuh ve i Bawipa kaa lawm tuk ka dam caah a ti.\nMizaw pa ve nihcun sizung a umnak ah mithi an kalpi thluahmah lio khi a hei hmuh i, maw..Bawipa kaa lawm tuk mithi ka silo caah, ka nun rih caah tiah a ti ve.Mithi lawng nih Pathian sin ah lawmhnak bia an chim kho lo.Ziah nihin ah Pathian nih tluachuah an pekmi liangluang cungah lawmhnak na chim kho ve lo ma? Nunnak an pek mi ruangah.\nNunnak hi Zei ko dah a si?Nunnak a sullam hngalh na duh ahcun, kalnak hmun 3 ah hmuh khawh a si. Cu hna cu:1)Sizung 2)Thonginn 3) Thlaan.Sizung ah cun ngandam lengleng a tha mi um lo na ti lai.Thonginn na phak cun luatnak hi a sung bik mi a si naa fiang lai.Thlaan na kal bak in nunnak lengleng a sung lawi mi na ti lai, Nihin kan lamhmi vawlei hi thaizing kan inncih a si lai hi…A Hmaan Bak Mi Thil: Taklawng in kan chuak i taklawng in kan kir than lai. Cucaahcun, toidor ten um izuam cio usilaw, Pathian sin ah lawmhnak bia chim hi kan rian siseh.


Nai Thlakhat Chung Laimi Phung Chimtu Hna Nih An Chimmi Le Sermon Tawi Thlahmi Ka Rel Ve – Chin World News\nNai Thlakhat Chung Laimi Phung Chimtu Hna Nih An Chimmi Le Sermon Tawi Thlahmi Ka Rel Ve\nPosted By: thawng December 12, 2018\nNai thlakhat chung Laimi phung chimtu hna nih an chimmi le sermon tawi thlahmi ka rel ve tikah a hmanmi lo ngai tung i a hman lo mi tete an um len rua tiah ka ruah. Soisel siloin minung kan si caah palhmi a um ko lai. Asinain Pathian bia chim cu a si khawh chungin ralrin a herh. A kan cawnpiak tu hna nih kei cu Saya ka si.\nA ngaitu cu sianghngak chia nan si ti lungput in chim ahcun ralrin loin palh a fawi te. Jesuh nih amah le mah kha Pathian fapa ka si a ti bal lo. Mi nih hrinmi mi fapa ka si tiah a chim lengmang. minung Jesuh nih a nunchung mi cungah Saya a tuan lo i Saya lungput a ngei lo.\nZumtu Pathian fa le kan nunnak chungah Thlaurau in a kan um pi tik zongah mi toi ah aa dor i bawmtu dirhmun in a kan um pi. Kei cu Pathian nannih cu minung tiah saya lungput a ngei lo. Saya lungput kan ngeih ahcun Bible cafang chungah aa thupmi Pathian biathli sullam hngalh dingah kan i hlat kho.\nJesuh vawleicung a nun chung vialte a chungah aa thupmi Pathian thlarau a bia lawng kha a ngai i a tuah. Cucu Cathiang nih Pathian thawnnak minung Jesuh titsa ah a lang a ti. Cucu minung Jesuh i teinak a hmuhnak tawh cu a si. Cucaah Rev. Mth Dr saya lungput a ngei mi nakin Thiangthlarau he i hoikomhnak a ngei peng i Amah aw kha tam deuh a ngai i Pathian biathli a ngeimi cawnpiak tu kan herh taktak cang.\nBy : Salai Tin Maung Win


Chinram:Hruitu zong nih Donald Trump bantuk in ram kan hrui a herh cang. – Onlinenungak\nPhaisa Tak Neih Ruang Si Lo In Bawmh Nak Cu Ka Tuah Peng Ko Ti Mi Makeup Artist Nyi Nyi Maung\nBy chin chin\nCovid can lio ah aherh nak pawl ah bawmh ding in ram dang lei in thaw lak nak sat pa 3 in ka cah cang...\nCNA Nih Paletwa Ah Hmunkhuar Kan Duh Cang: Salai Htet Ni\nChinram thlanglei Paletwa ah CNA an phan cang timi thawngpang kong he pehtlai in Rawn Chin Post nih CNF Headquarter lei kan pehtlaih i, CNF...\nChinram:Hruitu zong nih Donald Trump bantuk in ram kan hrui a herh cang.\nBy bawi bawi on November 4, 2020\nVawlei pumpi caah Pathian dah ti lo cun Donald Trump hi power ngei bik a si. MAH bantukin Laimi MP zong Pathian duh u sih.Pathian a duhmi MP kan in her hna.\nPathian duh lo in MP lawng si a duhmi hi, ram hrawhhralnak a chuahpitu men an si lai.Mah kong he pehtlai in laimi hrui tu hna zong nih Donald Trump nawl hi i cawn kho cio hna u sih law a thatuk hna a ruang cu laimi cheukhat cu kan kah lawng in khrifa asi mi kan tamtuk caah kan ram a him taktak kho lo hi asi.\nRelchap ko uh a tang zong hi:\nThantla________e Hlutdaw II ah aa cuh ding Rung Kaw hi hringtu a nu nih a auhnak a si (Lautu peng le Aibur khau nih auh nak min), i Pa Rung tiah mindin in (Hakha-Thantlang le Sianginn kaiṭi hawikom) an auhmi Pu Hmun Rung Lian hi Thantlang i Pyine Hluttaw II caah CNLD in aa cuh ve ding a si. Khuahrang hrinthlak Hnaring khua mi a si i Hakha ah khua a sa. A dawngnu Pi Thla Iang (Daw Hla Hla Win) he fanu pahnih le fapa pakhat an ngeih hna.\nNo.1 BEHS Hakha in Tanghra Sc. in a awng i Yezin Agriculture University ah B.Agr.Sc (Q) le CCU in DBA (Dip), Certificate in Env le Reuse Energy (AIES-Israeli) (Arava Institute of Environmental Study) in a dihmi a si. Boader cachimhtu (Ttl – 1999 Odyssy, 2000 Chokhlei; Hk – 2001- 2008: Sanpiah boarder, Khuahlun Boarder; 2009 – Diamond boarder le St.Thomas boarder) a rak ṭuan. 2010 Election Sy Robin Agent a rak si, i 2010- 2014= GRET-CORAD NGO – Pine Hmu tiang, cun 2014 – 2018 = Caritas HK – Technician & Officer, le 2018 – July 2020 tiang (Project Manager, ADRA-Myanmar; Minister Reng in) a ṭuan. July 17. ah a rian in a chuak i ramkhel rian ah a lut.\n𝟭. 𝗭𝗲𝗶𝗿𝘂𝗮𝗻𝗴 𝗮𝗵𝗱𝗮𝗵 𝗦𝘁𝗮𝘁𝗲 𝗛𝗹𝘂𝘁𝗱𝗮𝘄 𝗮𝗵 𝗻𝗮𝗮 𝘇𝘂𝗮𝗺, 𝗶 𝘇𝗲𝗶𝘁𝗶𝗻𝗱𝗮𝗵 𝗺𝗶𝗽𝗶 𝘇𝘂𝗺𝗵𝗻𝗮𝗸 (𝘁𝗿𝘂𝘀𝘁) 𝗻𝗮 𝗰𝗼 𝗸𝗵𝗮𝘄𝗵 𝗹𝗮𝗶?\n– Kan Chinram hi a dingfelmi le mipi zawn a ruatmi cozah a si ding hi auhpi ka duh. Chinram ah eihmuarnak le zikhnawh tlauter ding ah auh pi ka duh. Mipi nih bochanmi le zumh ngammi Chin cozah siter ding ah ṭhihruai ka duh. Mi siifak le santlai lo mi, namneh mi hna kong kau le harsatnak kong, Chin cozah le Chin hlutdaw ah aupi ka duh. Mipi harsatnak le aihramnak; mipi duhmi le tlinter duhmi kha hmaisuang in aupi ka duh. Tlinter zong ka duh fawn. Mipi le siifak santlai lo hna leikap ah a ṭang pengmi (Anmah sin ah le anmah lei ah a um zungzal mi) pine PALAI pakhat tal um ve cang usih ti ka duh fawn.\nChinram ṭhanchonak caah chan tampi a nguhmi Strategic Planning ngeih ve ka duh. A hmun zungzal mi pawcawmnak le sipuazi lei cat lo in ṭhancho zungzalnak Planning, Mission le Vision ngei ve cang usih ti ka duh. Fraud le Corruption timi ningcang loin mipi le cozah thil ilak te hna le eimhmuar tlau cikcek seh ti ka duh. Risk Management le Control timi Chin cozah nih zul cang seh ti ka duh fawn. Value of Money timi ningcang le phunglam tein le tlawttlau lo tein mipi ngunsawm cu Chin cozah nih hman hram thawk ve cang seh ti ka duh. Mipi, mi siifak, mi harsa, thlanglamh mi, namneh mi, kan nunphung, kan caholh, kan biaknak, kan ram, kan vawlei, kan zatlang nun, tbk. a hnursuangtu le harnak petu upadi / phungphai / mumal / tlaihtleng vialte hrawh dih in a thar in serchuah ve ka duh. Japan Toyata Motor compony tluk in an ser chuak ṭung i mipi le kan ram caah ei chuak lomi Upadi vialte hrawk in dotlami le mipi caah santlai in a ṭhahnemmi upadi lawnglawng i ngeih ve cang usih ti ka duh.\nA bikin NLD cozah nih an thahmi Chin Acts Upadi le Chin Acts Committee nunter ṭhan ka duh. Chin ram ṭhanchonak caah a biapi bikmi Human Resources a simi fimcawnnak ah dotla mi le tharchuahmi cacawn dan le cawnpiak ning si awk ah i tel ve ka duh. Chin cozah nih Nuhrin covo an upat nakhnga le an zulh khawh nakhnga biatak tein aupi ka duh. Child rights le Women rihgts (CEDAW) zong biatak tein i hmaithlak ding ka duh fawn. Mino le Nu hna nih Chin cozah ah hmunhma an ngeih i anmah hna he mipi le ram ṭhancho nak ṭuanṭi ka duh. Cun hmun hma le ṭuannak nawl zong pek an si nak hnga bawmh ka duh hna. A hmun zungzalmi lothlawhnak le dongcat loin sipuazi ṭhanchonak caah mipi le cozah kha bawmh ka duh hna. Malnutrition timi Vitamin baunak in Chin mipi i hlihphuah ka duh. A fim i, aa dawh i, a pumrua ṭha in, vawlei pi hmai le kiankap miphun hna sin ah a ropui i a cungnung mi CHIN Ṭhangthar mino (New Chin Youth Generation) sersiam ka duh. A tampi rih. Hi vial in za rih seh.\nMipi zumh nak co khawh ding ah cun: An harsatnak le an duhmi kha Chin cozah le Chin hlutdaw ah ka chimhpiak zungzal hna lai. Mipi aw-an kha chin cozah ah a caan hman tein ka phakter zungzal lai. A herh ahcun bahu tiang in ka chimrel zungzal hna lai. Mipi nih fialmi rian, pelte hmanh tlolh loin ṭuan kaa zuam lai. Mipi caah kaa manh zungzal. An duh herhmi chimh awk ah keimah thengmang ton a herh lai lo. Caa in siseh, Phone in siseh, lam tonnak siseh, chimh khawh ka si lai. Khua zei kahmun poah ah ton khawh ka si lai. Mipi duhnak le mipi aw-an caah ralṭha ngaiin ka chimhrel lai. A ngah hlan lo ka chimh rel lai. Mipi duhmi le aw-an ka au khuang pinak ah LAMKHAMTU cu ka pah chih ko hna lai. Mipi sin ah/ mipi lei ah um in ka ṭanh zungzal lai. Chimh ngai lo mi mipi cheukhat cu thongthlak le dantatnak tu si loin chimhrin cawnpiaknak tu ah ka ṭhit hruai hna lai. Kan ram, kan vawlei, kan nunphung, kan caholh, kan biaknak, media zalonnak caah baitak tein kaa hmaithlak lai i kaa zuam fawn lai. “Myopiah simanking le Yekuat sipuazi\nHancu Khuapi Ah Kumfa Tin Tuah Mi Hotpot Tilio Pah in Einak An Tuah Mi Cu Khuaruahhar Lo Awk A Tha Lo\nNa Mei Hmanmi Bill A Tam Tuk Ah Cun Hi Bantuk Hin Rak Tuah Ve. Phaisa A Save Ngai Lai.\nThin Tawi In Fa le Cung Kut Thlak Hmang Mi Nu Le Pa Nih Rel Ding\nDemocratic pawl:Cu zaangfak taktak an sicang’Biden tanh tu pawl cu.\nLaipa:Ai sum kho tilo USA um mi’Ceilak in a thuat cang hna.


Thawngpang Tha: NLD Cozah Nih Bawmhnak Nganpi A Kan Pek Than Hnik – Myanmar Chin\nThawngpang Tha: NLD Cozah Nih Bawmhnak Nganpi A Kan Pek Than Hnik\nNovember 12, 2020 Myanmar Chin Myanmar 0\nNLD Cozah Nih Bawmhnak Nganpi A Kam Pek Than Hnik\nMyanmar ram ah sifak bawmhnak nganpi NLD nih a tuah than hnik caah thawngpang tha ngai a si. Covod zawtnak ruangah harnak atongmi tampi um a si i a hleice in hmuhnak a ngei ve lomi mipi hna caah ahar khun. Cu pawl cu NLD cozah nih phaisa tam taktak in bawmhnak a pek than cang lai.\nCovid zawtnak ruangah hmuhnak a um ve lomi Mipi caah NLD cozah nih phaisa bawmhnak a rak pek bal cang ko nain a tutan hi cu a hlan a rak pek mi nakin a let khat bak akai lai tiah tiah theih a si. Nov 9 lio zongah Pi Suh Kyi nih a chim bal cang i a tu hi cu bawmhnak cu an tuah zokzok cang lai. Inn khat ah phaisa 20000 rak bawmh tawn a si mi kha a tu cu Inn khat ah 40000 bao bawmhnak a kan pek cang lai tiah theih a si.\nHi bawmhnak ahnu tu ding cu a cozah nih a voi khatnak bawmhnak a rak hmu bal cangmi min cazin an rak lak ning khan pek than an si lai. Cozah nih voi thum bawnhnak a tuah cang i voikhat a tuah lioah 5.3 millions ,voi hnih lioah 5.5 millions le voi thum ahcun 5.6millions an rak si .\nNote: (Yangon ramthen chung ca lawngah a si lai.)


Pu Thang Za Lian Cattial Hi Rak Rel Cio Hmanh Uh Laimi Nih Kan Theih Hrimhrim Aherh – Chin World News Evening\nJanuary 10, 2020 Salai Van Theihtlei\nVoikhat cu, dawr zuar awk ah tiah wholesale in dawr ah thil tamnawn ka va cawk i kan dawr hmai ka phan. Ruah a siap siap in a sur pah, a kik ngai fawn caah kan nau nu pakhat,dawr hngah a kan bawm mikha phone in ka hei chawnh, ” customer na ngei maw” ka hei ti. “Ka ngei lo” tiah a rak ka leh. “A si ahcun zaangfak nak ten thil luh rak ka bawm ta” tiah ka hei ti. A si nain a ka let ti loh. Ka lung chung ah ka ruah micu bawmh a ka duh lo caah maw a si hnga?A ngeihlah ruang ahdah si hnga? A si lo ah ka chimh mi a fian lo caah dah si hnga? A rak ka bawm hna maw? Bawm lo dah? bia hal nak tampi ka lungchung ah a hung chuak.\nUnau bantuk in aidaw mi kan hawinu pakhat nih meh thaw taktak in a chuan i a rak kan coih. Kan ei dih in Suite nu a thaw tuk e na meh chuan mi cu tiah sms ka hei kuat. “Kai lawm tuk, Ka u Palian, Kan pa le nan nu cu zei thluk meh thaw chuan piak zong ah a thaw/thawlo ti zong chim an hmang lo i ka tha chia ngai…he he ” tiah a rak ka leh.\nMah ka vun langhter mi pahnih nih a ka ruahter ngai mi cu, Feedback(english) tilbakemelding (Norway holh) chimtthan/ lehtthan a biapit zia khi a ka fianter ngai. A tthat ahcun ( a ttha), a tthat lo ahcun ( a ttha loh), kan i lawmh ahcun ( kai lawm), kan duhloh ahcun ( ka duh loh), kan fian lo ahcun ( ka fiang loh) ti chimtthan,hal tthan le lehtthan a biapit ning khi a ka fian ter ngai ngai. A bik in a herh ngai mi kong le bang ahcun mi nih an kan chimh mi khi fiang te in theihfian a hau.\nKan bible chung zong ah feedback, tilbakemelding ( chim tthan,lehtthan, lawmhnak biachim) a biapit zia kha Kan Bawipa Jesuh nih thinghmuihma mizaw pahra a dam ter mi hna ahkhan hmuh khawh asi, Thinghmuihma in a dam mi pakhat lawng nih Bawipa kai lawm tiah a rak leh tthan tik ah kan bawipa Zesuh nih “khoika dah a dang pakua kha an um ne, an dam ve lo maw” tiah a hal mi kha hmuh khawh a si.\nCu caah cun u le nau hna a cung lei ka langhter cang hna bang in, nifatin kan nunnak, hawi le he, unau he, nu le pa he, midang dang he kan i pehtlaihnak le kan i chawnhbiaknak ah kan cung i thil an tuah mi, an chim mi pawl vialte ah (feedback, tilbakemelding, chimtthan, lehtthan, lawmh biachim) i zuam peng hna usih. Hi nih hin thil tampi a tthat lei ah a kan panhter hrimhrim lai. Credit: Thang Za Lian


Atu khi CNF nih ralkap kap hna sehlaw zeibantuk thatnak dah a chuahpi lai? – Hakha Cherry\nKa chim tawn bang, Kawlrawn khuapi ah Kawlmi meithal an i tlaih hlan lo cu kanmah meithal puah awk a si rih lo, Kawlmi loin kanmah lawng cun kan tei kho lai lo, kan puah zong ah kanmah ca lehlam a fak lai. Chikhat thilinh ruang men ah a puitlingmi CNF nih meithal an puah lai lo.Credit-Salai Lungthli Tum\nRalkap misual kan doh hna, nain a dohtu kanmah lakah thil diklo a tuahtu minung cu phuan le doh a herh ve tiah ka ruah. Cu caah ah death threat aka petu Salai Tluangte(Salai Nun Hlawnceu) kha ka phuan nak a si. A tialtu amah a si timi cu lamzawh hruaitu ka hawi pakhat nih aka chimh hlei ah evidence tampi ka ngah hnu ah ka fehtermi a si, 100% a fiang.\nKa catialmi ah personal kong tam ngai ka tial chihmi belte kha zoh ai dawhmi si lo, a puitlingmi lungput a si lo timi ka palhnak ka cohlang ve. Nain, death threat aka petu pa a sining ka phuan kha cu a dikmi a si, ka phuan awk hrimhrim a si ko tiah ka ruah.


Tukum Chin Kumthar (Tho Puai) an tuah lio -- TCP\nKa Pu Na Ann-Pei\nSalai Ngun San Aung| 2016 October 23| - Chin Miphun nih a pengtlang huap in min dangdang sak hmanh usilaw a ningcang le sullam khat in kan i ngeihchunh ni sunglawi cu “Tho” timi Lai Kumthar hi a si. Tedim, Tonzang le kan unau nih Thado an ti. Falam nih Fang-er an ti, Hakha-Thantlang nih Tho kan ti. Kan minsak cu i dang hmanhseh law kan hmanmi Ni Sunglawi hi cu a hram rak i khah dawh a si. Cu caah Chin miphun nih kan ngeihchunh Ni Sunglawi cu Tho hi a si. Chin Miphun Ni cu kan nunphung (puai) Nitha, a silo. Tuanbia pekmi kan Ni Sunglawi, miphun tling pakhat kan sinak a fehtertu Ni, kan sunlawih mi a si. Tho, Fanger, Thado timi cu kan pupa chan in an rak hman cangmi kan miphun Nunphung he aa pehtlaimi Ni Sunglawi a si.\nCu Lai Kumthar timi “Tho” cu Chin ramkulh khualipi Hakha ah, Khuanu khuapa, CYO, CWO, HUSO le a dang dang nih zaanghlei hun cawi in October 22 ah an kan tuahpi. Hi bantuk kan Miphun Ni Sunglawi ah kan khualtlung mileng pakhat hnih mithmai zoh in Kawlholh kan hman rih mi cu a poi ko. Hi Tho a rak zawhmi hna hi A let sawm zaa in Laimi kan tam deuh. Kawl cu pakhat hnih te taktak an si. Minister Pu Sui Thio nih Laiholh bak in bia a hun chim ah khan lung a hmui khawhning.\nCaantlaitu hna sin ah khan kum 60 vel upa pakhat a ra, “Lai Tho ah ziah Kawlholh in bia nan chim? Laimi kan si, kan Ni Sunglawi a si, Laiholh in chim uh” tiah a ti hna. Cuticun ramchung ramleng kan unau tam lak te nih an kan soisel. Cu tikah tutan Tho a tlamtlin nakhnga tuanvo latu lei in Haotu chang a si i hunnak biatawi zong a chimmi, Chin Women Organization Chairman Pi Tawk Men cu TCP nih biahalnak kan ngeih. “Kawl upa kan sawmmi hna an um ve. Hi hna nih hin Nunphung Ni Sunglawi hi zeidah a si, a sullam zeidah a si timi kan hngalhpi hna seh ti saduhthahnak he tawlreltu upa tamdeuh hnatlaknak in Kawlholh kan hmannak hi a si” tiah a kan leh.\nKawlpa nih kan Tho hi zeitin aa thok i zeiruangah kan sunhsak timi hi a hngalh theng theng a herh maw ti ka ruat ngai. Cu a hngalhnak nih cun tah zeidah kan caah hlawknak a chuahpi lai? Kan Tho cu kan tuah ning kel tein kan tuah ko lai i kan sining te kha kan hmu ko hna seh zeidah a si ti hngalh duhnak a ngei taktak mi nih cun an kan hal ko lai. Asilole hngalhter thengtheng kan duh hna ruang ah kan Miphun Ni Sunglawi ah miphun dang holh hman cu kan sum a hmet zia, mi hmai ah kan i langhtuk deuh rua, Tlangholh (Common Language) Zeitindah kan ser lai? Kan Nunphung a simi “Laipaih” hmanh biaknak hmunhma a si tiin an kan hrawhpiak. Cu lio ah kan Nunphung Ni Sunglawi ah Kawl holh a kan hmanpiak cu kan nu le pa hna thil tuah hi khuaruah a har ngaingai.\nKanmah Chinmi lila nih kan i hrawm khawhbik mi cu Kawlholh a si caah Tho zong ah Kawlholh kan hmannak a si. Tlangholh kan ngeih hlan chung cu hihi kan si a hau ko a timi kan um len ve hoi. Tlangholh hi Cozah nih hihi tlangholh ah hmang uh tibantuk, CACC nih hibak hi zulh le hman dih cio ding tibantuk in nawl chuahpiak le sianginn ah cawnter dih khi kan duh rua. Cucu a si kho lo, a hlei in Chin Miphun caah cun a si kho lo. Cu caah kan holh kha midang nih an holhnak ding lam kan ser a herh. Thanchonak in, chawlehthalnak in a lamkip in hmai kan sak a herh. Nunphun le caholh upatnak zong ah. Cuticun mi tam deuh, mi thawng deuh, tbk. nih hmanmi pehtlaihnak kha zapi nih zulhdawi lengmangnak in zapi hrawmmi pehtlaihnak cu a chuak te ko lai.\nAmah bel Nihin kan miphun lakah hruaitu lei dirhmun bantuk in chiahmi le ramkulh khualipi pi ah tuahmi Miphun Ni Sunglawi ah hi bantuk in thil kan kalpi lengmang rih ahcun kan fale nih “Ka Pu Na An-Pei an kan ti te sual ko hnga…Miphun dang holh zong pei lengmang i kan chimnak i kanmah holh zong pei beh te hnga cu ruah ah lung a fak tuk lo maw?\nBiakilh: Catialtu pumpak hmuhning a si.\nHafiz Mohammed (kehlei kulhmi) le Abdul Qudus Burmi (Orhlei kulhmi le Ronhingya hruaitu hna (Photo: Mizzima)\nPakistan Nih Rohinya Ralhrang Pehtlaihnak A Thlithup In A Tuah\nSalai Uk Nun Bawi\nKawlram President Htin Kyaw nih ramri i ral a chuahtertu Rohingya tiah theihmi “Aqa Mul Mujahideen” pawl hi Pakistan he pehtlaihnak an ngei tiah sual a phawt hna. India le Bangladesh i mahthil kong a theimi hna ca ahcun Pakistan le Rohingya pehtlaihnak an ngeihmi hi khuaruahhar awk a um loh. Anmah nih Kawlram President le mahkong a kherhhlaimi thiamsang pawl nih an chimmi hi a hman tiah an pom ve.\nIndia thiamsang pakhat nih Rohingya ralhrang hriamtlai phu hi kumhrabu tampi chung an konglam kherhhlainak a tuahmi nih AMM (Aqa Mul Mujahideen) hruaitu hna hi Pakistan ah training a kai dihmi lawngte an si tiah Mizzima sinah a chim.


ZEIRUANGAH DAH PAUL NIH TIMOTE KHA ZU DIN A FIAL? – VAKOK AUTHAWNG\nCapar (Article) / By vakokauthawng / February 27, 2020 February 27, 2020\nZEIRUANGAH DAH PAUL NIH TIMOTE\nKHA ZU DIN A FIAL?\nNa paw a fakmi an bawmh nakhnga zu kha tlawmpal in rak ding (ITim 5:23)!\nHi baibal caang hi zu a dingmi hna nih an i cinken khawh ngaimi a si! Zu a dingmi lawng nih si loin Khrihfa upa cheukhat le pastor cheukhat zong nih hi Baibal caang hi an i cherhchan lengmang tawn. Hi Baibal caang kong he pehtlai in hlathlainak (study) ka tuahmi a tawinak tein in hrawmh ve hna ka duh.\nZU & WINE: Baibal ah “zu” tiin a hmannak a um i “mitsur haang (wine)” tiin a hmannak a um. Tuchan ah cun zu le wine hi a dang an si nain Baibal chan lioah cun zu le wine hi aa khatmi an rak si. Hmun cheukhat ah “zu” tiin a hman i hmun cheukhat ah “wine” tiin a hman.\nKHUARUAHHAR A SIMI: Paul nih Timite cu a “na pawhfah an bawmh nakhnga zu kha tlawmpal in rak ding” tiah a ti. Hihi Baibal nih zu din a kham lo, tiah ruah khawh a si. Cu lawng a si lo. Cheuhra cheukhat chungin zu nan cawk lai (Deut 14:26). Milkhizadek nih Abraham sinah zu kha laksawng ah a pek (Gen 14:18). Raithawinak ah zu an hman (Num 28:7). A cunglei Baibal caang hna zoh tikah khuaruahhar a si ko. Ziah Baibal nih hin zu din a kham tung lo, zu hi a sual lo pi, ti khawh an si cang.\nZU A RATNAK HRAMPI: A cung i ka langhtermi Baibal caang hna ruangah kan khuaruah a rak har tawnmi le mi tampi nih Baibal nih zu din a kham lo, tiah kan ti tawnnak a ruang cu zu a ratnak hrampi kan theih lo caah a si.\nZu/wine he pehtlai in Hebru biafang pahnih a um. Pakhatnak: Shekar! A sullam cu rittertu (antoxicant), zuhaang (alcoholic liguor) tinak a si. Pahnihnak: Yayin! Yayin timi ahhin phunhnih in a um. Phunkhat cu “uammi (fermented)” ti a si i phunkhat cu “uam lomi, phundang in tuahmi (unfermented)” ti a si.\nUami (fermented) hi mitsur haang in tuahmi a si i uammi a si caah a sinak cu rittertu (shekar) zu he aa khatmi a si. Uam lomi, asiloah phundangin tuahmi zu/wine cu rittertu a si lo, ritnak ca hrimhrim ah tuahmi a si lo. Sii caah tuahmi a si. Ritnak zu (shekar & fermented wine) hi Pathian nih a duh lomi a si. Uam lomi (unfermented wine) hi sii caah thianghlim tein tuahmi a si, ritnak a si lo, damnak a si.\nPaul nih Timote sinah sin a fialmi cu ritnak zu khi a si lo, sii caah tuahmi zu/wine tu khi a si. Cheukhat cheukhat in cawk khawhmi, Melkhizadek nih Abraham sinah a pekmi le raithawihnak caah hmanmi zu hna zong khi “shekar & uammi zu” khi a si lo, sii caah tuahmi zu khi a si.\nCu ruangah Paul nih Timote sinah zu din a fialmi cu zu din, zurit hi a sual lo ruangah a si lo. Baibal nih zu din a kham lo ruangah a si lo. Zu/wine hi phunhnih a um. Ritnak zu/wine le sii caah hmanmi zu/wine an si. Paul nih Timote sinah din a fialmi cu sii caah hmanmi/sermi zu/wine hi a si.\nTheihternak: Baibal nih zu din a thatlonak kong a chimmi le zu din buin khamhnak co a si lai lonak kong kan peh than te lai.


Pathian na ser mi minung hi misual hna kut in Khamh Ko sawh hna law - Khuaruah Har News\nPathian na ser mi minung hi misual hna kut in Khamh Ko sawh hna law!! Cenghngia rual hi sa sehding ngei lo in vahveihter hna law an mah le an mah sa ei ter hram hna law, na duh tein na Kan ser mi minung nih Kan ram ah nangmah thawngin zalonnak hmu hram Ko USih.”\nBawipa a caan rauhter sawh hla, Israel mi cungah na mit na chiah bang Kan ram mipi cungah na mit chia law, Izip sal Luan bantuk in luatnak Kan pe Ko. Amen!\nRelchap-A Caan Lo AH Hin Thei A Tlai Lo! Pathian nih ka fa tiah a kawh mi hna Israel mi hna kha Izip ram ah kum 400 chung sal an taang, khuaruahhar vansauau in an um i, miphun dang chanhtu ding caah, Bawipa nih a pe hna lo, an mah le an miphun, an thisen khat te a si.\nMoses cu a mi, Israel mi hna an saltannak in chanhchuaktu dingah a thim i, a u Aron he, Bawipa hruainak in chanhchuah an rak si. Luatnak an hmuh lai ah khan an saltannak Izip ram i Izip miphun cu Pathian nih an fater upabik poh a thah piak dih hna i harnak phunphun an cungah a tlun ter.\nMah pinah Izip Siangpahrang,”Faaro ralkap hna cu rili sen ah Pathian nih a thah piak dih hna.\nHlan lio i Izip ram khi cu Assyria, Grcece le Rome nih caan saupi a rak uk ve bal hna. Arab muslim siangpahrang hna nih kum 1000 renglo an cungah uknak an ngeih mi hna an si ve.\nMah ruangah an miphun nih an holh an ngeih mi cu a tlau i, Original an holh, Izip holh cu vawleicung ah hin a tlau diam ko cang i a tu ahcun, Arab holh bak in an ram mi hna cu an holh dih kocang hna.\nMah hnu ah, Britain nih can saupi a rak uk ve tthan hoi hna i tlawmpal an inuam deuh ti si. Atu ah hin cun Muslim lawngte an si tikhawh an si cang i,a tu ahcun ram sifaak ngaingai ah an cang.\nMah hnu ah,”Pathian nawl ngai lo in khua an sak caah Pathian cu an cungah a thin a hung tthan i,Babilon salah kum 70 a tanter tthan hna i,mah zong ah khan a mah Pathian lila nih an saltannak in a chanhchuah hna.Mah kong hi tampi ttial ding a um ko,asinain ka kawl taktak ah ka van luut lai.\nMinung nih thlai an tuh, kan ciin hna tikah, Lai lei sining cun, Facang kan tuh i, mah facang kha Sepbar or Octobar ah khin a fui tawn.Laitlang ahcun facang hi, April hna ah a fui bal lo,a phung zong a si loh. Kethei hi, March in April ah hin a hmin saling te a si i, kethei hi Septembar hna ah a tlai loh,tlai caan a ngei.\nMahbantuk in,Pathian nih a mi hna a chanhchuahnak hna kong kha Bible nan rel ahcun an hmuh ko lai, a caan te ah a chuah lengmang ko hna. Chin miphun zong Kawl hlennak in kum tampi kan um i, chuah kho lo in mitthli he caan kan hmang i, kan mifiim vialte tiangin ramdang ah an kal phahdih.\nSihmanhselaw a tu cu, a sin i thnla kan cam lengmang mi,Bawipa nih Israel hna luatnak a peek hna bantuk in luatnak peek a kan timh cang i, mah cu a tu kan nun lio, a caan a rauh hlan te ah hin a kan peek cang lai.\nCucaah, mahtluk kan caantha hi tleih thiam itim hna usilaw biatak chuah in hmaiah nor chinchin ko hna usih.A tu i na mitthli a tlaaknak vialte kha,lunglawmhnak mitthli nih a zulh caan kan phan cang lai.\nRelchap-US Capitol Hill Misual Pa Nih Palik Pahnih Namte In A Sawh Hna I Pakhat A Nunnak A Liam\nUS Capital Hill cu tuzan ah minung pakhat min langhter lo mi nih Nancy Pelosi Barrier motor a pah hnu ah Palik pahnih namte in a sawh hna tiah theih a si. Capital Hill palik officer pakhat cu a hmun ah a nunnak a liam.\nNews pakhat nih a langhter ning ahcun January 6 thawk in Capitol Hill Riots thawk in Nancy Pelosi te pawl an lungretheih tuk caah Federal Guard zeimaw zah cu an mah vengtu ding ah chiah an si.\nNews cheukhat nih an langhter tthan ning ahcun Mass Shootings um bantuk in a chim mi zong an um. NBC News report ning ahcun misual pa hi Palik nih meithal in an kahthih colh ve tiah an langhter.\nMah misual pa nih cun zan suimilam 1:10pm ah khan Constitution Avenue in Blue Sedan car hmang in Nancy Pelosi barrier cu a rak pa i mah hnu ahcun motor cun a chuak i palik pahnih hna cu namte in a sawh hna tiah theih a si.\nMisual pa cu a min le a konglam zei hmanh langhter a si lo, the Capital Police USCP is responding to the North Barricade vehicle access poit along independence Avenue for report someone rammed a vehicle into two USCP officers.\nTu bantuk vanchiatnak an tawn lio caan hi vantthat ah House/ Senate lio a rak si lo leng ah Capitol building ah nawl ngeitu lutlai taktak an um lio caan te a si tiah News cheu khat nihcun an langhter. US cu Joe Biden nih a vun hruai hna hnu in cun thawngpang chia long tein a khat dih. Mah long hmanh si lo in kan kawlram tiang in buai nak a chuak.\nCNA Nih Kalaymyo Mino Sin Ah Meithal An Zuarh Hna Timi Kha A Dik Lo mi A Si\nTu Lio Kawlram Buainak Kong He Pehtlai In A Lar Ngai Mi Bia Cu Dalan Timi Bia Hi A Si\nAizawl Thuampui Sang Inn Cim Mi Ah Nunnak Liam Mi 4 Ruakvuinak Zoh Cu Celh Ding Si Lo+VIDEO\nStimulus Check Bomhnak He Pehtlai In Thawngpang Thar Le Theih Hrimhrim Ding Mi Thil\nPyitaungsuh Vuanci Caah CRPH Cozah Thar Sernak Le Thimmi Ah Laimi Kan Pale Dr Pahnih An I Tel Khawh Hi Cu Zanmang Hna A Lo


Kumthar Ahcun Na Ruahnak Thluak Chung In Hi Thil Phun (6) Hi Hlaw Law Chuah Dih Cang Hna - Hakha Times\n(1) Zeihmanh ah an rel lomi kha zeihmanh ah na rel hna ding an si lo, Micheu ruahnak cu an zawn na ruah hna deuhdeuh lai nain, Lam hlat ah an in kal tak deuhdeuh ve lai, Cu ruangah an kong na ruah i an zawn na ruah tuk hna nak in nangmah zawn tu kha i ruat deuh.\n(2) Mi laklawh pawl kha hrial hna\nMinung hi kan i khat cio lo, A cheu cu midang nih an tuahmi thil paoh a tthatnak lei khel in an hmu kho lo, An mah duhnak lawng an ruat i an lung chung ummi bia paoh an chim phutmat ko, Cu bantuk minung cu lamhla pi in va hrial hna, An zawtnak an in chawnh ve sual lai phan a um.\n(3) Thil pakhat khat paoh thiam cawn khawh i zuam zungzal\nFimnak cawn hi tar ti a um lo, zeibantuk fimthiamnak paoh cawn le thiam ding in ttih hlah, Ka kumkhua he aa tlak lo ka tar cang va ti hlah, cun ka ngakchia tuk rih ka upat tik ah ka cawng te lai ti ruahnak zong va ngei hrim hrim hlah.\n4) A hlan kong ruat tuk hlah\nA liamcia caan lio thil sining ruat tuk hlah, A luancia caan chung ah na philh khawh lomi thil tampi a um lai, Asinain a liamcang mi caan cu kal taak cangmi an si hna,Hmailei na lamthluan tu kha zeitin dah aa dawh khawh lai i a tthat lai ti tu in na ruah i nai zuam deuh awk a si.\n(5) Man ngei ah i chia\nMifel zumhawktlak mi si hi vawlei cung ah man a ngei bikmi a si ko, Zeitin dah ka tthancho khawh lai tiah nai zuam ding a si i lungthin ttha ngeih khawh i zuam fawn.\n(6) An duh ning paoh in ruat ko hna seh\nMinung hi thinlung ruahnak a phun phun a ngeimi kan si, manngei i kan chiah mi thil le kan ruahmi thil aa khat cio lo, Kan mah le kan sining cio te a si caah ka hmaan ti nai zumh ah cun zeithil paoh tuah ko, Midang nih zeitin dah an ka ruah lai i kan hmuh lai ti mi kha thinphang in tuaktan tuk hlah.


Norway Party Nganbik AP Nih Hruaitu Thar An Thim – Chin Community in Norway\nNorway Party Nganbik AP Nih Hruaitu Thar An Thim\nNorway political party nganbik Arbeiderpartiet hruaitu thing asimi hlan Norway PM Jens Stoltenberg ai dinh hnuah, kan hnu zartteni National Convention ah hruaitu thar an hun thim tthan i, Jonas Gahr Støre, kum 53, cu AP hruaitu thar ah an hun thim cang.\nStoltenberg nih AP cu kum 12 chung arak hruai, naite ah NATO General Secretary ah an thim hnuah tu bantuk in chuah a herhnak a hun si. AP le Norway politik chungin chuah tak ding a hun si tikah, “ka ngeih a chia ngai, ka hun ngai tuk te lai” a ti.\nStøre nih cun, a ra laimi caan ah biapi kan chiah ding hna cu; ngandamnak zohkhenhnak, fim cawnnak le nikhua ai thlengmi ruang i minung caah tthat lonak a chuah pimi kongah pawl an si te lai tiah achim.\nAmah hi Norway Red Cross GS, ramdanglei vuanci le ngandamnak lei vuanci zong a rak ttuan bal, mirum ngai (millioner) zong asi.\nPrevious Previous post: Åpnet dørene for Telenor i Myanmar – får Telenor-toppjobb\nNext Next post: “Biaknak Ithlen Kong Bill” Na Duhlonak Langhter Ve


Tlangval Fim Le Nungak Fim Timi Cu – Chin 11 News\nTlangval Fim Le Nungak Fim Timi Cu\nTlangval fim le nungak fim timi cu a tang lei bantuk hi an si. Minung timi hi fim le hruk cu pawngkam mi nihhin an kan theih bikmi a si. Fimnak timi zong ahhin ai dang cio ko lai nain i hawikomhnak ah fim timi hi a biapi taktak mi a si.\nTlangval fim nihcun nungak a len tikah thutnak a rembiknak ah a thu hmasa bal lo. Thutnak a rem lonak te ah khin a thu hmasa tawn i thutnak a remnak ah a nungak nih cung ahhin rak thu tuah tiah a ti tawn. Tlangval fim nihcun nungak hi voikhat chawnhnak in kan duh kan dawt a ti hmasa bal lo. Messeger in maw comment in maw a komh hmasa i an i ngamtlak hnu ah kan duh timi bia a chimh tawn.\nTlangval fim nihcun nungak a call lai i a hal hmasa tawn. Call awk na tha maw tiah a hal hmasa tawn. Ruah lo piin a call bal lo. Nungak nu sinah siannak nawl a hal i a sian hnu lawng ah a call i a chawnh tawn.\nTlangval fim nihcun nungak he an i chawnh tikah biachia kha a chim bal lo. A lungtlin lonak a um zong ah dai tein a um tawn. Chim le phuan lo awk tha lomi thil tha lo a um ahcun nungak nu sinah direct in chim lo in nungak nu i a hawi tha bik sinah khin a chim tawn.\nTlangval fim nihcun thil pakhatkhat a can tikah nungak nu i tuar nak cu a mah u tuar kha ai thim deuh zungzal tawn. Mi hmai ah nungak ningzah ter ding kha a duh lo.\nNungak fim nihcun tlangval he hmun khat ah an um lio ah a herh lomi sawhsawh ah Phone chawnh a hmang bal lo. Pawngkam a thumi tlangvak nak in a lang ah a ummi tlangval kha a care deuh bal lo. A pawngkam ah a thumi tlangval biachim kha tha tein a ngai.\nNungak fim nihcun tlangval nih an call tiah a that colh bal lo. Ai manh lo a si hmanh ah ai manh lonak te kha a chim ta tawn. Nungak fim nihcun tlangval kha uar lomi ciocio cung ah thleidannak ngei lo tein a komh khawh hna. Zeitluk a huat mi tlangval an um hmanh ah mi sin ah a langhter bal lo.\nNungak fim nihcun tlangval nih an rak ton i an rak len tikah tha tein a wellcome tawn hna. Ai manh lo tuk ahcun ai manh lonak kha tha tein a chimh tawn hna. Tlangval nih ca an kuat tikah zeirel lo phun in leh le chawnh a hmang lo. A ho an si poh ah cakuat a rat tikah a si khawh chung leh ai zuam tawn hna.


Thawngtha taktak:CNF camp pawng ah’A um mi kawl ralkap an zam dih. – Lai Lungrawn Post\nMay 15, 2021 May 15, 2021 admin Hmuhning\nThantlang peng, Sopum khua ah hmun a khuarmi SAC ralkap nih an sakhaan an chuahtak i an rak kir tthan ti lo, tiah Sopum khuami hna sin in thawng kan theih.May 4 ah khan sakhaan in an chuak.\nMah sakhaan ah hin ralkap 17 hrawng an um. Hakha, Cawbuk ah an rak i kah hnu zinglei sml. 6:00 ah SKET motor le motorcycle pawl an i cit i sakhaan in an chuak hna,” tiah khuami pakhat nih The Chin Journal ah a chim.Atu ah cun Sopum khua ah ralkap an um ti lo i, khualuhnak zawn ah mi check tibantuk zong a um ti lo, tiah a cunglei khuami nih a chim chap.The Chin Journal\nA tang lei relchap a duh mi hna caah ka van chiah chih’Kawlram chung ah emergency eiding bawmhnak dollar sing 4 man Japan ram nih WFPF in nihin ah a pekJapan thawng hlat tu Yuki Kitazumi cu kawlram ralhrang rallokap nih thlah piak a si ni ah Japan ram i bawmhnak pek kong cu Japan Minister of Foreign Affairs le WFP hña nih an chuah.\nA tu thil cang mi chung ahhin Yangon ramthen i sifak harsa mi , mipi hña lei in ei ding kong kau ah ruah lo piin le fak ngai in harsat nak a tong kho mi si tiah Japan Minister of Foreign Affairs Toshimitsu Motegi nih a chim.Cu sifak harsa mi hña caah an herh bik hnga ding mi , ei ding kong le hnipuan fanheih ,um nak kong ah sikhawh tawk in kan i zuam tiah Minister Motegi nih a chim.\nAsinain a tu bantukin emergency bawmhnak kan pek ahhin Kawlram ralhrang hramhram riantuan nak ngol colh ding , tlaihkhih a tong mi vialte a ran nak in thlah piak ding le democracy ngah nak ding ah nawl nak kan tuah cuahmah rih ko tiah Minister Motegi nih a chim.\nKawlram chungah ralhrang nih nawlngaih nak an lak mi cu lehrulh cham ai in Japan cozah nih bawmhnak thar pek chap lo in ka ngol lai tiah March thla dih lei ah khan an langhter hnu ah a tu WFP in bawmhnak a pek hi a si.Japan ram nih, cu bawmhnak in cun Yangon ramthen chung minung 600,000 hrawng bawmhnak ka pek khawh lai tiah WFP in nihin cathanh ah an langhter.\nKawlram chung ah a hlan kaanh ten harsatnak, Covid-19 zawtnak ruang le a tu rambuai nak hña ruangah a ra lai mi thla 6 chung ahcun minung nuai 3.4 , a hlei bik in khua chung um mi hña caah harsatnak an tong kho tiah WFP nih a zumh The chin post.\nTheitlei dang relchap a duh mi hna caah ka van chiah chih’Dr. Ngun Cung Lian cu MAH sin i aa komh ah khan kan thin a hung, kan khuaruah a har. Asinain NCL nakin khuaruahhar a si deuhmi pakhat a hung chuak than. Amah cu Chin mipi chungin thawngtha chimtu minlang kan ngeihmi pakhat Evan. Tial Lian Thang a si. A thei lomi kan tlawm men lai.\nRelchap a duh mi hna caah relchap khawh asi kan rak tial cia cang mi hna’Hakha CDF nih MAH Uico ralkap pawl tam lak te an thah cang hna’Hakha CDF unau hna hi mipi kan thazaang taktak an si Nunnak le thihnak kar ah ral an do. Zantim le ruahsur lak ah misual MAH ralkap pawl an thio hna. An cawlcanghnak ah Pathian nih a hupphenh hna. Atu tiang ah cun CDF kan nau le an him rih caah Pathian kan thangthat.


PDF Training Dihnak An Tuah Lio Ah Ralhraang Nih Raltuknak Helicopter 5 In An Kah – Chintanbo\nPDF Training Dihnak An Tuah Lio Ah Ralhraang Nih Raltuknak Helicopter 5 In An Kah\nFebruary 26, 2022 admin MYANMAR NEWS 0\nSagaing ramthen, Yinmapin peng, Shinphung khua February 26 ah PDF training dihnak an tuah lio ah ralhraang nih Helicopter 5 in an rak kah hna tiah thawng kan theih. Council ralhraang nih MI 35p raltuknak helicopter in an kah hna ca ah Shinpung khua inn cheukhat a rawk, khuami hna cu himnak hmun panh in an zaam tiah tualchung thawnghram in kan theih. PDF le khuami a thi le hliamtuar cu kan hngal kho rih lo.\nShwebo peng, Gwaykone khua ah tualchung PDF nih Pyo Saw Htee pahnih an thah hna, Gwaykone khua lei ah hmainor in a ra mi Council ralhraang Bomb puah an tong i 35 nak tlawm lo an thih lai zumh a si Magwe ramthen, Shwebo peng Nichuah lei Geaykone khua i Council ralhraang kut tang riantuan khuabawi pa le Pyo Saw Htee pakhat cu tualchung PDF nih kan thah hna i meithal zuunhnih kan lak tiah ရွှေဘိုယမ်းဘီလူး phu nih an thanh.\nGwaykone khua ah ralhraang nih riankhinh mi Khuabawi U Tun Tun Oo le Pyo Saw Htee U Myint Tann hna cu ရွှေဘိုယမ်းဘီလူး phu, Shwebo Defence Force, Ghost Rider, Bermese Dragon Force phu komh nih an fimhlawm hna i carbine meithal 1 le Shortgun meithal 1 kan lak. February 25, zing suimilaam 11:00 hrawng ah Gwaykone khua lei hmainawr in a ra mi council ralhraang hna le Pyo Saw Htee hna cu Nattaung Naga PDF, Ghost Rider STF (Mdy) phu komh nih bomb 9 in an puah hna i ralhraang 35 nak tlawm lo an thih lai zumh a si. Motor pakhat a kaang dih tiah Nattaung Naga phu sin in kan theih.\nNizaan ah tualchung PDF nih Pyo Saw Htee pawl kan fimhlawm (Kah) hna. Cu ruang ah a taang mi Pyo Saw Htee pawl nih Ralhraang pawl hi an auh hna tiah kan ruah, tiah Nattaung Naga phu nih Yangon Khit Thit Media ah an chim.\nBomb kan puah hna hnu ah ralhraang pawl nih Hriamnam ngan le hriamnam hme he an kan kah i hnu kan kir lio ah kanmah lei in Mar Yar cu ralhraang he an i ton caah a nunnak a liam tiah Nattaung Naga phu nih thawng an thanh. Ref: Khit Thit Media\nCDF Pawl Nih Phungninglo In Thing Phor pawl Le Hmawngkhu Thil Phor Cu Dantat an Thawk


Rashford Hi Rooney le Ronaldo Bantuk In Club Legend – VAURAWNG\nJanuary 23, 2019 vaurawng.com Sport 0\nRashford Hi Rooney le Ronaldo Bantuk In Club Legend Si Khawh Asi\nRashford hi Kum 21 lawng asi rih nain Manchester United caah puai 150 a chuih cang mi mino pumpululh chuih thiam pakhat asi. Rashford hi Manchester United legend pahnih asi mi Rooney le Ronaldo bantuk hmaikal (attacker) thiam pakhat asi kho mi asi tiah tu lio Manchester United coach Solskjaer nih a conglomhnak le a thangthatnak bia chim.\nRecord an tuah mi he cuaithlai tikah hmaikal thiam Rashford hi kum 21 lawng asi rih nain Manchester United caah puai 150 a chuih cang i, goal 41 a khumh khotu asi, teinak hrai pa 4 zong a ngah mi asi. Cucu England ram tu lio an captain Kane hi kum 21 asi lio ah goal 53 tiang a khumh khawh, asinain a biapi mi teinak hrai pakhat hman a ngah bal lo mi asi tikah Rashford nih hlawhtlinnak lei ah a tei deuh tiah kan hmuh khawh.\nManchester United legend Rooney le Ronaldo an pahnih fonh in Manchester United caah puai 559 an chuih i goal 253 tiang an khumh khawh. Manchester United club tuanbia ah goal tamcem a khumh khotu hi Rooney Man U caah puai 150 a chuih chungah goal 61 tiang a khumh khawh i a biapi mi teinak hrai pa 3 a rak ngah, Rooney nih Manchester United club caah puai 292 a chuih i goal 118 tiang a khumh khotu asi.\nRonaldo nih Manchester United caah puai 150 a chuih chungah goal 30 tiang lawng a khumh khawh i a biapi mi teinak hrai pa 2 a ngah.\nSolskjaer nih Rashford konglam a chim mi cu “Rashford hi mino te kum 21 lawng asi rih, asinain a kum he i tlak lo in a puitling ngaingai, a cawlcangh mi zoh tikah kum 21 nak in a upa deuh mi bantuk asi. Rashford nih a tialmi Record zoh tikah Rooney le Ronaldo an no lio bantuk in asi i puai 150 a chuih chungah gaol 41 tiang a khumh khotu asi i, afiang kho mi cu hmailei ah a thiam ngaingai mi hmaikal pakhat asi te lai” tiah a conglomhnak le a thangthatnak bia a chim.\nAluancia mi Brighton he an chuihnak ah zuamcawhtu hnukham (defender) a hlen hna ning le goal a khumh ning cu mipi nih si hna seh, media nih si hna seh a thiam ngaingai mi hmaikal pakhat asi tiah an thangthat ngaingai. A hnubik Manchester united nih zuamnak kip ah an chuih mi pua 10 chungah Rashford nih goal 7 tiang a khumh khawh i, a chuihti hawi goal khumhkhawhnak dingah voi 3 tiang a tuahpiak khoh tu asi i, a mah he ai pehtlai mi goal hi goal 10 asi. manchester Unted coach thar Solskjaer kuttangah goal tamcem a khumh khotu zanglek thiam pakhat asi.\nPhungning Tein Higuain Cu Tuni Ah Chelsea A Phan Lai By Sarri


Trump ruangah US a buai lo, thukpi in a pil cangmi doh ngamtu umchun a si caah an i sawhkalh dih le si! – Hakha Cherry\nTrump ruangah US a buai lo, thukpi in a pil cangmi doh ngamtu umchun a si caah an i sawhkalh dih le si!\nTrump ruangah US a buai lo, thukpi in a pil cangmi doh ngamtu umchun a si caah an i sawhkalh dih le si!An fimthiam chinchin an thlarau nun a pil chinchin.\nLaimi nih Trump kan ṭanh hi tahfung 3 ruangah a si bik ko.Trump hi a nuncan le ziaza ai dawh kan ti ruangah kan ṭanh lo.Trump hi minunnêm a si kan ti ruangah kan ṭanhmi a si lo.\nTrump hi midingfel le mithianghlim a si kan ti ruangah kan ṭanhmi a si lo.Trump nih râlzâm lâk kongah thleidan le phihkharnak policy a ngeih men ruangah kan doh ngam ding a si fawn lo. Khrihfa mit in ningzak si.Trump kan ṭanhnak chan cu Israel hawi ṭha bik president a si caah a si.\nTrump kan ṭanhnak chan cu hurhleisual a doh caah a si.Trump kan ṭanhnak chan cu pum chung nau nunnak a ṭihzah, a upat le a kilven caah a si.Hi pathum (3) hi a chiatnak dang vialte nakin an ngan deuh.US democracy system cu Lai zarân caah zei tluk in va thûk in va lianngan hmanhseh a cung pathum (3) an zulh lo poh cun ‘aih’ ti ding si ko.\nCu menmen, kha menmen kha ṭanh le ṭanh lo kan timi cu si. Kan thleng in kan mer kho lo. A langmi sual kha doh ve ding si mei.Fiang tuk lawmmam in a langmi sual lianngan 3 kha Trump nih a doh ve caah kan ṭanh men. Cucu vawlei Khrihfa tampi nih kan zohmi a si lai dah.\nUS um lo nih cun an i hruai ning hi kan pemh kho lo ti phunphai in a chimreltu nih aruang set nan chimchih fawn lo. Purhdahthiam nih hin cun a chan tampi chim khawh rai si. Chim hleng ṭung loin Trump ṭanh a palh nan ti men.\nCucu Trump ṭanhtu Chin tam deuh nih kan i hrawmmi a si tiah ka ruah. A dangpi khi kan theih zongah purhdah a hau lo.Biden a van tlin tikah ram hnihnak râlzâm ca le i kawhauhnak caah a ṭha deuh ko cuh kan ti cio ko.\nMah cu Trump ṭanhtu he Biden ṭanhtu he kan i zawnh dih cio ṭhiammi cu si ko. Asinain, atu hmanh i tawkahur le naute thah phu pawl ṭanh cu anmah tluk cio pei kan si lai cu, kan i hnaw tuk rih.\nA fimthiam chinchin, a thlarau mit a caw chinchin ram ah kan hung tam ngai i, kum tampi hnu cun purhdahthiam kan hung karh zuahmah ve lai.\nKhrihfa Bible kan nunphung kha vawlei fimthiamnak in kan cuan lai i, purhdahthiam kan hung karh ve lai. Atu cu purhdah le lunghrinh hmanh kan thiam rih lo caah sual cu sual ti kan i fawih.\nChin mifimthiam cheukhat pawl hi nan thluak nan i kauhter; dawtnak, zawnruahnak le tlukruannak poh hi Bible ning a si lo. Sual cu sual a si ko.\nBible kalh policy dirkamhtu si dingah kan tuan tuk rih; kum tampi hnu cun duh pek duh lo pek ah kan dirkamh lulhte ko lai.Credit-Robertson Bawi Nun Thar\nRelationship”Pakhat le pakhat i pehtlainak ah hin kap khat lei lawng in cun zeitik hmanh ah a tlam a tling kho bal lai lo.\nBilly Graham Fanu Anne Graham Lotz Nih US Capitol Inn Hmai Ah Thla A Rak Cam Lio Ah Pathian Bochan Bu Tein US Ram A rak Hruaitu Hna A Vun Ngai/ Theih Tthan Ruangmang Hna


Zultu si Dirhmun (Lk 14:25-33) | Radio Veritas Asia\nZultu si Dirhmun (Lk 14:25-33)\nZei ruangah dah Bawipa Jesuh nih chungkhar siseh, mah le siseh i huat dingin a kan cawnpiak hnga? Bible cathiang nih “i huat ding”a ti tikah a chim duh mi cu “tlawm deuh in dawt ding” a ti duh nak a si.\nJesuh nih a kan cawnpiak tak duh mi cu, zei zong vialte nak in Pathian hi kan nun nak ah lu bik, pakhat nak bik ah chiah ding hi a si. Bawipa Pathian nih minung cu Amah muisam he aa lo in a kan ser i nunnak thaw a kan pek. Kan nunnak ah kan herh mi thluachuah-Vel tling tein a kan pek i a kan dawtnak kha a langhter. Pathian kan dawt cu Amah nih a kan dawtnak a langhter mi kha kan mah hna zong nih a kan daw hmasa tu kan dawt ve nak kan langhter mi a si.\nBiatak dawtnak cu kan dawt mi hna sin in zeihmanh i ruahchan lo in dawt hi a si. Zeicahtiah cun dawt mi hna an sithatnak hnga ding caah i pekchanh a si caah asi. Cucu Bawipa nih a nunnak pekchanh tiangin Pa Pathian nawl a ngaih i kan sual nak chungin a kan khamhnak in fiang tein a langhter. Bawipa nih kan sual nak a kan ngaihthiam i a thar mi thlarau nunnak a kan pek hlei ah Pa Pathian he i rem than nak, “Fa” covo a kan pek i “roco tu” dirhmun ah a kan phanhter than.\nMithiang Paul nih: “Nannih cu nanmah ta nan si lo, Pathian ta nan si; a man in cawkmi nan si. Cucaah nan pum cu Pathian sunparnak caah hmang u” tiah (1 Cor 6:919-20) ah a ti. Cu a si caah a ho dah kan dawt hmasat tak tak awk a si? Ruat ve hmanh.\nA kan dawtu Pathian hnulei chit in thil dang cungah kan lung a pial sual ah cun siasal a bia mi kan si ko lai. Zeicahtiah cun Pathian he aa ralchan mi a si caah a si.\nDawtmi u le nau hna, Pathian le thil dang cungah thim khawhnak nawl kan ngei cio hna. A ho dah kan i thim hna lai i a ho hnu dah kan zulh lai; nunnak a kan petu maw, siloah thihnak a kan panh ter tu dah?\nThim khawh nak nawl cu na kut cungah a um ko. “Fimnak nih inn cu a sak, hngalhthiamnak nih a fehter; Hngalhnak nih a khaan vialte hna cu a sungmi le aa dawhmi thilri in a khahter. Mifim cu mithawng nakin a thawng deuh, hngalhnak a ngeimi cu thazang a ngeimi nakin a thawng deuh; Zeicahtiah ral cu tha tein khuakhannak thawngin te a si i saupi timhtuahnak theitlai cu teinak a si”(Phungthlukbia 24:3-6).


Pitar nu kum (83) asimi cu apiaka video athla …ka nun anuamh ter than tin achim … – Vaurawng\nPosted By: vaurawng.com July 9, 2020\nJapan ram cu apiaka thlak hi tangka lut atha tuk caah nungak tampi apiaka athla mi an tampi . Asinain hibantuk tar kum 83 nih apiaka athlak cu khuaruahhar ngai asi ko .\nOgasawara Yuko timi nu cu ano lio ah siikan ciat tuknak in athang mia si .. fimnak le siikan tangah athang . A pa cu zung vuanthan asi . A nu cu inn lei zohkhenh asi .. a nunnak kha fel tein akal mi arak si .\nAsinain a pasal cu kum 59 asi ah thin zawtnak in athi . A rak tuar tuk .. Asinain aluancia kum 2 ah chungkhar thapeknak in rawl dawr atuah . Nikhat cu a dawr ah rawl rak ei mi nu pakhat nih apiaka thlak dingin asawm.\nA chimh ka ahcun aduh lo ningzak asi tin arak al .Asinain an i thlaknak hmun ava kal tikah tarpa le nungak no te an i thlak ti lio cu ahmuh hna .. alung tho i keicu tar he cun ka duh lo..mino he ka duh tin achim ..\nProducer nihcun atha ko tin ati hnuah mino tlangval le tarnu kum 83 cu apiaka an i thla ti . Tarnu nih achim mi cu ..Ka pasal leng in ho pa hmanh kan umti bal lo .. atu hi ka um thannak avoikhatnak asi . ka nuam i lungsi tuk ..\nA tu ahhin ka nun hi athar in ka lunghmuih than tina chim . A fapa an hal tikah amah duh mi le alungsi ahcun tuah ko seh tin achim .


US Laimi-Chin Mi Sinah Sehtan Ca Kuat – Chin World News Evening\nUS Laimi-Chin Mi Sinah Sehtan Ca Kuat\nUS Laimi Sinah Sehtan Cakuat\nUpat Awktlak US Ummi Laimi hna: Mit hmuh loin nan sin i rian ka tuannak ah hlawhtling ngai ka sinak tete ka ruah tikah cahmai tawite tal van tial loin ka um kho lo. Nan dam dih lai ti cu ka zumh lo pinah nan zual chin vima lai ti ka hmuh tikah ka tha a nuam ngai. Hmailei ka riantuannak lohma ah bawmtu tha le zumhtlak sal nan si khawh chinchin nak hnga hi cakuat hin nan sin i ka riantuannak report ka van in pek hna.\nNanmah nihcun a ruah awk nan hngal lai lo. Kan zulh khalhnak hna ahhin ka thi hrimhrim. Dawr nan kal ah siseh, rian nan tuan ah siseh, inn nan um ah siseh, nan sinah um khawh peng ve kai zuam. Zuu dawr, a baa in thil cawk khawhnak dawr, bar le ngiht club, casino nan kal caan kan zulh hna ahkhin ka di a riam khun. Biakinn nan ka lio zulh cu tha a chia. Thawhlawm le chehra cheukhat pek nan i timh le bang ahkhin cun kir tak hna ka lung ah a chuak. Biakinn nan lawilei mi kong nan van caih dukmak le zanlei sang program nan van i suai ahkhin ka tha a hung nuam than.\nCivui nan zawh caan zong ah kan zulh ko hna nain pumhnak chung ummi pawl cu kan umpi kho tuk hna lo, lenglei ah a rak ummi hna kha ka sia an herh caah a si. Zei maw caan te ahcun phungchimtu sin lawlaw ah ka thuto tawn. Zan party hi tam deuhdeuh in van tuah u law kei zong umpi khawh deuhdeuh ka van i zuam ve lai. Keimah theng ka si khawh lohmanh ah kai bochanmi nan hawi le pakhatkhat ka van thlah te hna lai.\nLucifer hi kan chairman a si i meeting a tam tuk ahhin lu a ri. Minung pa zeizatdah na piantharter hna timi report pek khi a hau ve cuh. Nangmah bawmhnak thawngin report pek awk hi ka dong bal lo i tha nuam deuh a si. Kanmah group meeting a tam pinah nanmah meeting pawl zongah telpi ka hau fawn. Keimah ka um lo ahcun bia khoihvirh kho nan um lo i lohma a kal loh.\nLai tlang nan um lio bu meeting nan tuah tawn ah khan cun hmunhma ka nei tuk lo i kan chuah tak tawn hna. US nan um hnu nan meeting pawl cu lawi tak sian ding nan si loh. Korea zetka zoh bantuk a si. Thencheunak kong nan caih zan paoh cu it loin thlacam in kan bomh ve hna. Kan nihlei kan halleluiah le Amen caan a rak si ve. Cubantuk meeting cu saupi in le a tu leklek in van tuah zungzal ko uh. Keimah tel loin a si kho lomi meeting a si caah appointment dang kal tak in kan telpi hna lai. Innchungkhar meeting pumhnak tibantuk hi van tauh hlah uh. Ka rem loh!\nCakuat tial i mail in va kuat hi cu ka huam tuk loh. AT@T le Capital One ka rinh hna. Phone chawnh zong hi crickets phone kai tlaih le line a tla lengmang. Inn phone a hmangmi lai nu pawl kan rinh hna. Atu tiang cu nan lohma a kal ngai ko tiah ka ruah. Group mail hi ka thengthunh le ka tanbo a si ko hme cu. Lai Forum le Chinland Club le YCCF tibantuk ahhin ka tha paw khun. Mithmai i hmuh lo, a langtlang i duh paoh bia chim khawh hi ka awr duh zawng a si.\nHawi tha zong tampi ka nei hna. Ka kutdong te a dam phawt le hrai khat hnih te ka lemh phawt ahcun ka lohma hi a kal ceu mo ko lai. CIM khi cu eibar chuak lo, zawng parathlei bantuk si ka ti. Dawp nih dolh sehlaw ka duh. Atu hi group mail a thar ka ser chap. Ninghngalcelhlo@mihrut.com (copyright by Satan) ah bia kan i ruah hna lai cu. US nan phak man cu duhpaoh biachiam khawhnak hi dawh a si cuh!\n5. Bia donghnak\nNan hruaitu hna kha tha tein ngia hna u. Anmah kalpining lawng zul hna hlah u. A si khawh ahcun mah le carei cio hin um u law a thabik. Bialu kana lam a tam. Bu thencheu hi nan thawnnak a si. Nanmah duhmi cio nan tuahkhawh lai. Atu nan kalning nih ka lung a ka lomhter ngai. Chan khat chuah ve i hruaitu a lu hna si ve lo cu a ruah in kan ruahpiak kho hna loh. Nan fale kong ah lungrethei in um hlah u. Keimah nih kan vah veihpi te ko hna lai. Vawlei ah saupi an nun lo zongah a poi ka ti lo.\nAn nunchung te ah pumsa duhnak tlamtling tein an kawl khawhnak ding hi biapi ah ka chiahmi a si. A dong lomi kan pa Lucifer inn tu ah zungzal mei kan to ti te hna lai. Horha le vur zong tih awk a um ti lai lo. Gas le electric kong ah nan buai ti lai lo. A rawk kho lomi Dallas Aircon tu van i ken te u. Ka pa inn phaknak ding caah a tu nan tuah cuahmahmi hna hi dong lo in pehzulh van i zuam cio u tiin ka bia ka donghter.\nSehtan: Address: Hell, Lam min: United States of America. Khua min: Lucifer City, Sahrang\nA tialtu: Chan Thawng Lian, Wheaton, Illinois: Phone: 666-666-6666\nCredit: Chan Thawng Lian\nMalaysia Chin Mi Tam U Nih Australia Kal Kan Duh Dih Nain US Ah Kan Tla Dih, A Ruang- By Sang Hre


Falam Ah Ninu(Library) Nih Ngakchia Carel An Zuam Deuh Nakhnga Tangka Phalh In Ca An Rel Ter Hna – Chin World News Evening\nFalam khua ah ngakchia carel an zuam i an duh khawh nakhnga tiin Ninu Library rianngeitu hna nih tangka phalh in ngakchia ca an relter hna tiah kan theih. A sunglawi tuk hringhran. Hi bantukin kan fa kan naule zawnruahnak he hi bantuk thil a tuahmi Ninu Library rianṭuantu upa cungah lunglawmhnak tampi kan ngei. Thil sining a tangleiah kan ṭial.\n“Atu kan ca uk ah kanmah nih a ri kan khiah mi ahcun taang 10 tang pawl ca ah a si. Cahmai 50 tang a rel kho mi poh Ks. 200, cahmai 50-100 a rel kho mi poh Ks. 300, cahmai 100 cung a rel kho mi poh Ks. 500 kan pek hna lai. Ninu Library ah cacawn nikhat in zarhte ni zaanlei sumilam 5:00 Pm in 7:00PM karlakah kan ca uk hlan khawh a si. Voikhat nan kan hlan tikah zarhkhat chung rel khaw a si. Zarkhat chung na rel khawh lo a si ah cun Library zohkhenhtu hna sinah thawng na thanh khawh.\n” Tangka hmuh na duh ahcun, ca uk na relmi nan ap tikah Library zohkhenhtu hna sinah na rel ca uk min, a ṭialtu min le a chung i na relmi konglam le ca uk na relmi chungin zei bantuk dah na duh i zei bantuk dah na duh lo timi an chim rel khawh a herh ve” Mai Merry Kip Nem Sung nih a chim. Thil sining fiangfai deuh in theih na duh asi ahcun Mary Kip Men sinah thil sining hal khawh a si. Pehtlaihnak no. 09260461155


Pasaltha PDF Caah Cun Poituk E,Kawlram Ah Kuat Dingmi Meithal Hna Cu,Thai-Kawlram Ramri Ah An Tlaihpiak Ko Hna Na In. – Chintanbo\nKawlram chungah kuat dingmi hriamnam Rifles meithal hna cu Thai-Kawlram ramri, Thai leikap ah an tlaih tiah Kayin thawngzmhnak nih an langhter.\nThailand ramchung in an kuatmi AK 47 meithal phun, Rifle zuun le. meithal tawi zuun 4 hna le hriamnam he aa pehtlaimi thilri cheukhat hna cu April 4 ah an tlaih.\nAn tlaihnak hmun cu Mesout khuapi chakei in kilometer 35 hlatnak, Melat khuapi le Mesout khuapi chaklei kilometer, 85 nak, Taa Saungh peng chungah an tlaih.\nThai media cheukhat ahcun cu bantuk hriamnam hna cu Kawlram chungum tlangcung hriamtlai phu le PDF phu sinah pek an i timh ko rua tiah an langhter.Crd: The Federal Tines.\nThawngpang dang rel chih, Lawmh Le Fak An I Dannak Zeidah A SiMih nih an kan lawmhbia maw a si, a siloah an kan fak bia dah? Midang a lawmhpitu maw kan si a faktu dah? Zeidah ka tuah deuhawk a si ti hngalh na duh ahcun an idannak hi rak rel ve.\nAn idannak cu thinlung chungin a chuakmi an si le silonak ah a si. Pakhat cu thinlung chungin a chuakmi a si i, a dang pakhat cu kaa asiloah thluak in a chuakmi a si. Phundang deuh in kan chim ahcun, lawmhnak cu upatnak in a rami a si i faknak cu a si lem loh.\nMicheukhat nihcun faknak bia hi fawizaang tein an chimkhawh i chimzia zong an thiam ngai. Midang a faktu si hlah law, nangmah zong midang nih faknak bia in a nungmi si hlah,Na thinlungtak tein na lawmhpi khawh ṭunglo ahcun zeihmanh chimlo tein um ko.\nMi nih hin thinlungtak a si le silo kha a rim in an theihkhawh ko. Cucaah na thinlungtak in na lawmhpi khawh ṭunglo i faknak bia sawsawh lawng a si ahcun cucu nai ruahlo in ngaihchiatnak an phurhtu a si kho.\nThinlungtak loin lawmhnak, thangṭhatnak bia faknak bia cu theseram ah khualtlawng pawl nih cerhti a si rua tiah an fuh i a rak si um ṭunglomi bantuk a si, Mi a deuh, Na naih deuhdeuh paoh ah an deuh chin lengmang lai I,na hnaibei a dong deuhdeuh lai, Zeicahtiah, a taktak a silo caah a si. Rak ka Share piak ve uh mu hawi le hna.


‘Jehovah Ṭhatnak kha Khuaruahhar in Zoh’ | Cawn awk\nREL KA DUH Africa Holh Albania Holh Amharic Holh Arab Holh Armenia Holh Armenia Holh (Nitlaklei) Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Bicol Holh Bislama Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Cibemba Holh Croatia Holh Czech Holh Denmark Holh Dutch Holh Efik Holh Estonia Holh Ewe Holh Finland Holh France Holh Ga Holh Georgia Holh Germany Holh Greenland Holh Grik Holh Guarani Holh Gujarati Holh Gun Holh Haiti Creole Holh Hebru Holh Hiligaynon Holh Hindi Holh Hungary Holh Iceland Holh Igbo Holh Iloko Holh Indonesia Holh Italy Holh Japan Holh Kannada Holh Kazakh Holh Kikaonde Holh Kikuyu Holh Kimbundu Holh Kinyarwanda Holh Kirghiz Holh Kirundi Holh Kongo Holh Korea Holh Krio Kwangali Holh Kwanyama Holh Latvia Holh Lifu Holh Lingala Holh Lithuania Holh Luganda Holh Lunda Holh Luo Holh Luvale Holh Madagascar Holh Maharashtra Holh Malayalam Holh Malaysia Holh Malta Holh Masidonia Holh Maya Holh Mirang Holh Mizo Holh Myanmar Ndebele Holh Ndonga Holh Nepal Holh Ngabere Holh Norway Holh Nyaneka Holh Nzema Holh Oromo Holh Otetela Holh Pangasinan Holh Papiamento Holh (Aruba) Persia Holh Poland Holh Portugal Holh Punjabi Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Rarotongan Holh Romania Holh Russia Holh Samoa Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Silozi Holh Sinhala Holh Slovakia Holh Slovenia Holh Spain Holh Sranantongo Holh Swahili Holh Swati Holh Sweden Holh Tagalog Holh Tahiti Holh Tajiki Holh Tamil Holh Tatar Holh Telugu Holh Thai Holh Tigrinya Holh Totonac Holh Tshiluba Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzotzil Holh Ukraine Holh Umbundu Holh Urdu Holh Uzbek Holh Venda Holh Vietnam Holh Wallisian Holh Waray-Waray Holh Wolaita Holh Xhosa Holh Yoruba Holh Zapotec Holh (Isthmus) Zulu Holh\nLungre a theihtermi thil sining hna nih fakpi in a kan hnorsuan khawh. Mah kong lawngte kan ruat kho, kan tha a derter khawh i nunnak kan hmuhning kha a hnorsuan khawh. Hlanlio Israel Siangpahrang David cu harnak tampi a rak tong. Mah kha zeitindah a tawnghtham? David nih salm hla ah hitin a chim: “Bawmhnak hmuh duh ah BAWIPA cu ka auh i amah cu ka nawl. Ka harnak vialte kha amah ka chimh dih i ka retheihnak vialte kha ka hngalhter. Ka thlarau kha ka chungah a baat tikah, zeidah ka tuah awk a si kha nangmah nih na hngalh.” David cu Pathian bawmhnak hmuh awkah toidor tein thla a cam.—Salm 142:1-3.\nDavid nih harnak a ton caan ah Jehovah kha toidor tein bawmhnak a hal\nDavid nih a dang salm hla ah hitin a ti rih: ‘Jehovah cu thil pakhat ka hal, ka duhmi thil cu pakhat lawnglawng a si ko: cucu ka nun chung vialte Jehovah inn chung i um le a ṭhatnak kha khuaruahhar in zoh le a biakinn kha sunsaknak he zoh kha a si.’ (Salm 27:4, NW) David cu Levi mi a si lo nain puan biakinn tual pawngah a dirmi kha na mitthlam ah cuanter hmanh. Mah lio caan ah puan biakinn cu a hmaanmi biaknak i a biapit biknak hmun a si. David cu aa lawmh tuk caah a nun chung vialte cuka ah um a duh i Jehovah ‘ṭhatnak kha khuaruahhar in zoh’ a duh.\n‘Ṭhatnak’ timi biafang nih Pathian a sunparnak le a lianhngannak kha a langhter. Mah kong a ruah tikah David cu aa nuam. David nih biaknak he aa tlaimi Pathian timhtuahnak kha sunsaknak he a zoh zungzal. Kannih zong ‘David bantuk lungput ka ngei ve maw?’ tiah kan i hal awk a si.\nPathian Timhtuahnak kha ‘Sunsaknak he Zoh’\nTuchan ah amah naih awkah Jehovah nih a timhtuahmi cu inn taktak a si ti lo. A hmaanmi biaknak ca timhtuahnak a simi Pathian i thlaraulei biakinn a si cang. * Mah timhtuahnak kha ‘sunsaknak he kan zoh’ ahcun ‘Jehovah ṭhatnak kha khuaruahhar in kan zoh’ khawh ve lai.\nPumhnak thlam luhnak pawngah a ummi dar in sermi khanghthawinak biakṭheng kha ruathmanh. (Ex. 38:1, 2; 40:6) Mah biakṭheng nih Jesuh pekmi raithawinak kha Pathian nih cohlan a duh ti a langhter. (Heb. 10:5-10) Mah cu kan caah zei sullam dah a ngeih kha ruathmanh. Lamkaltu Paul nih hitin a ṭial: “Kannih cu Pathian ral kan rak si, sihmanhsehlaw a Fapa thihnak thawngin a hawi ah a kan ser cang.” (Rom 5:10) Jesuh thletmi thisen kan zumh kha kan langhter ahcun Jehovah “hawikom” kan si lai. (Salm 25:14) Mah tikah Pathian nih a kan zumh lai i a mithmai ṭha kan hmu lai.\nKan ‘sualnak cu hnawhpiak’ kan si caah “Bawipa nih thlarau thazaang thar hmuhnak caanṭha” a kan pek. (Lam. 3:19, 20) Kan sining cu a hmuh laimi dantatnak a hngah lioah a sualnak aa ngaichih i thlennak nganpi a tuahmi thongtla pakhat he aa lo. Mah kha a dingmi biaceihtu nih a hmuh tikah thah ding timi dantatnak in a luatter ṭhan. Mah tikah thongtlapa cu a hna a ngam tuk lai i aa nuam tuk lai. Mah biaceihtu bantukin Jehovah nih a sualnak aa ngaichihmi hna kha mithmai ṭha a pek ṭhan hna i thih dantatnak in a luatter hna.\nA Hmaanmi Biaknak ah i Nuam\nDavid nih Jehovah inn ah a hmuhmi a hmaanmi biaknak he aa tlaimi thil ah Israel mi tampi an i pumhmi, tlangbawi le Levi mi hna nih Nawlbia an relmi le an fiantermi, rimhmui an khanghthawimi le Pathian rian an ṭuanmi hna aa tel. (Ex. 30:34-38; Nam. 3:5-8; Deut. 31:9-12) Hlanlio Israel mi hna nih an tuahmi mah thil hna cu tuchan tuahmi he aa lawhnak a um.\nHlanlio bantukin tuchan zongah “unau rual i rem tein khuasakṭi hi zeitlukin dah a ṭhat i a nuamh!” (Salm 133:1) Vawleicung pumpi “unau” rual cu khuaruahhar in kan karh. (1 Pit. 2:17) Pumhnak ah Baibal kha an rel i an fianter. Jehovah nih Bupi kha hmangin lamhruainak tampi a kan pek. Pumpak le chungkhar Baibal hlathlainak ca i hman awkah thlarau rawl tampi kha cauk in kan hmuh. Uktu Bu ah aa telmi pakhat nih hitin a chim: “Jehovah Bia ṭha tein ruahnak, a sullam tuaktannak, hngalhthiamnak le thleidan thiamnak kawlnak hna nih thlaraulei ah a ka rumter i lungsi hnangamnak a ka pek.” ‘Hngalhnak cu kan lungthin caah a nuammi a hung si.’—Ptb. 2:10.\nTuchan ah Pathian salle hna i cohlan awktlak thlacamnak cu Jehovah sinah nifate a kai. Jehovah caah cu bantuk thlacamnak cu a rim a thawmi zihmui bantuk a si. (Salm 141:2) Jehovah nih toidor tein thlacamnak in amah kan naihmi kha a duh ti kan hngalhmi nih a kan lawmhter taktak.\nMoses cu hitin thla a cam: “Kan cungah na thluachuahnak cu um sehlaw kan thil timi kip ah khan khuaawng kan pemhter ko!” (Salm 90:17) Phungchimnak rian kha lungtho tein kan ṭuan tikah Jehovah nih thluachuah a kan pek. (Ptb. 10:22) Mi cheukhat kha biatak hngalh awkah kan rak bawmh men hna lai. Zeirel lonak, damlonak, lungdonghnak asiloah hremnak ton buin kum tampi chung phungchimnak ah kan i tel men lai. (1 Thes. 2:2) Asinain ‘Jehovah ṭhatnak’ kha kan hmuh i kan i zuamnak kha vancung kan Pa nih a sunsak tuk ti kan hngalh, a si ko lo maw?\nDavid cu hitin hla a sa: “Nangmah dah ti lo cu ka ngeihmi dang zeihmanh a um lo, maw BAWIPA, ka herhmi vialte cu nangmah nih na ka pek, ka nunnak cu na kut chungah a um. Laksawng na ka pekmi cu zeitlukin dah khuaruahhar an si.” (Salm 16:5, 6) David cu a “ngeihmi” thil caah aa lawm, mah cu Jehovah he pehtlaihnak ṭha a ngeihmi le a rian a ṭuan khawhmi kha a si. David bantukin kannih zong harnak cu kan tong ko nain thlaraulei thluachuah tampi kan hmu. Cucaah a hmaanmi biaknak ah i nuam u sihlaw Jehovah i thlaraulei biakinn kha ‘sunsaknak he zoh’ zungzal hna u sih.\n^ cat. 6 1996, July 1, Vennak Innsang, cahmai 14-24 [Kawl] zoh.\nw14 2/15 cc. 28-29


Wuhan le Beijing Ah A Um Mi Kawlram Miphun Pawl Minung 250 Lengkai An Rak Kirter Hna Lai – Chin 11 News\nWuhan le Beijing Ah A Um Mi Kawlram Miphun Pawl Minung 250 Lengkai An Rak Kirter Hna Lai\nChina ram chung Wuhan le Beijing City chung ah phungning loin riantuan ding ah a kal mi hna chung in Kawlram mi pawl minung 250 nak tam cu kawlram an chuahkeh nak khua cio an phak khawh nak hnga ding ah timhtuah piak an si tiah China hrambunh Myanmar Embassy nih cun thawngthanh nak a tuah.\nAsinain zeitik ni ahdah an rak tlunter hna lai ti hi cu fiang tein theih a si rih lo nain Kawlram ah kir ka duh ko tiah Myanmar Embassy ah pehtlaih nak a rak ngei mi hna Beijing City in minung 39, Wuhan City ah phihkhar khanh a si mi hna Kawlram mi minung 222 hi Kawlram an chuahkeh nak hmun an phak khawh nak hnga ding ah kan timhtuah piak cuahmah hna lio a si tiah Myanmar Embassy nih cun an langhter hi a si.\nCovid-19 ruangah China ramchung hlawhfa riantuan mi vialte hna cu phihkhar dih an rak si cang hna caah Kawlram mi pawl hi fak ngaiin harsat nak an tong hna, cu ruang ah January thla chung khan Myanmar Embassy ah pehtlaih nak an rak tuah cawlh cang hna. Cu ruang ah Myanmar Embassy le China nawlngeihtu hna timhtuah piak nak thawngin May 4 tiang ah China ram ah a um mi hna Kawlram mi pawl cu Muse le Chin ShweHaw gate ah minung 1580 an rak phakter cang hna tiah theih a si.\nChina ah riantuan dingin a um mi hna Kawlram mi tampi hna cu a thlithup, phungning loin a rak lut mi lawngte an si hna caah Covid-19 lockdown chung ah hin hlawhfa riantuan mi nih an co awk a si mi vialte an hmuh khawh nak hnga ding ah Myanmar Embassy nih tuahpiak khawh mi zeihmanh a um lo. Cu ruang ah Kawlram mi cheukhat hna cu anmah pumpak khuakhan nak in Kawlram ah a rak kirthan mi hna zong tampi an um hna.


SAC Ralkap Motor bomb Puahhnawh An Tong - News and Media\nSAC Ralkap Motor bomb Puahhnawh An Tong\nSagaing ramtthen , Monywa peng Kyauksitpung (ကျောက်စစ်ပုံ) khuapawng ah SAC ralkap motor nganmi pakhat cu nihin April 22, zinglei suimilam 7:20 ah tualchung hriamtlai phu nih bomb an puahhnawh hna caah motor chung ummi SAC ralkap 10 nak tlawmlo an thi tiah Chindwin Attack Force nih an thanh.\nKyauksitpung(ကျောက်စစ်ပုံ) lei ah a kalmi SAC ralkap motor ngan chungah a cuangmi cu an tam ngai, pa-de-ta bomb puahhnawh an si, minung 6 lawng an nung” tiah Chindwin Attack Force in tuanvo ngeitu pakhat nih a chim. SAC ralkap bomb puahhnawhnak cu Monywa pengkomh battalion 2 Chindwin Attack Force i tat-khuai- 4 Fight For People-FFP le tat-khuai 4 he ttangtti Yan Gyi Aung phufonh nih an tuahmi a si.\nSAC ralkap motor bomb puahhnawh an si lio ah an hnu in cycle he a kalmi civil 2 zong hliam an tuar tiah theih a si. SAC ralkap motor hnulei in cycle he a kalmi civil 2 hliam an tuar, an thawhkhawh cu kan hmuh ko, Hi kongah dikthlir in kan thei rihlo” tiah Chindwin Attack Force in tuanvo ngeitu pakhat nih a chimchap. Civil 2 hliamhma an tuar mi cu kan lung thalo , mizapi hna nih SAC ralkap motor he neihniam in um kallo ding le hrialding ah Chindwin Attack Force nih nawlnak an tuah. Crd – TCP\nCDF Le Ralkap Kar Lak Kahdohnak A Fak\nUnity Force Monywa Ralkap 2 An Nunnak Liam


Dinnak le Daihnak caah Dir - A VEL IN KHAMH KAN SI\nDaihnak hram a simi Bawipa nih lam phunphun in daihnak kha in pe ko hna seh. Bawipa cu nan dihlak sinah um ko seh.\nJESUH pumpak hmur in a chuakmi bia lakah khuaruahhar asi ngaimi pakhat cu, hihi asi. “Vawlei cungah daihnak tlunter awkah a ra, tiah ka ruat hlah u, daihnak tlunter awkah ka ra lo, vainam tlunter awk tu ah ka ra. Ka ratnak chan cu fale hna le pale hna dohter awk, fanule hna le nule hna dohter awkah a si; nan ral ṭhalo bik hna cu nanmah innchungkhar chung mi lila an si lai." Matthai 10:34-36\nHi bia hi khuaruahhar ngai asi. Zeicahtiah Cathiang nih Jesuh cu, Daihnak Siangpahrang tiah a auh mi asi. Cu Jesuh nih a chimmi bia nihhin zeidah a kan cawnpiak duhmi asi kun hnga! Achimmi cu, "Biatak le palhnak, ceunak le muihnak, sualnak le dinnak hna thennak Hriamnam he ka ra, tikha asi. Bawipa biatak dinnak a hung um tikah, thencheunak fakpi a chuak. Zeicahtiah Pathian nih cun zeitikhmanhah sualnak he Daihnak hnatlaknak minthut (A Peace treaty) nak a tuah lai lo. Sual hua tu a si caah.\nMi tampi nih cun Dinnak kha fakpi in aa tlaihmi kan hmuh hna tikah, Biaknak lam in an nung tiah kan soisel tawn hna. Cutikah kan lakah Daihnak taktak a um kho tawn lo. Daihnak le Dinnak caah zeitinah na dir ve lai?


Greek mifim le mithiam minthang Aristotle cu B.C (384) kum khan Agen tipi kam, Stagira timi khua ah a rak chuak. Apa cu Nichomachus a si i, ngandamnak siilei a thiam taktakmi sibawi minthang pakhat a si. Voikhat le bang cu Alexander nih apu Makedonia ram ukbawi Amyntus II caah sibawi rian an rak tuantermi a si. Cuti Mekedonia bawi chungkhar he pehtlaihnak ang ngeihnak thawngin Aristotle a nunnak ah santlaihnak thukpi a rak ngei.\nPlato sianginn in cacawn hram ai thawk. Aristotle cu thiamnak a ngeimi a si caah Plato zong nih a conglawmh ngaingai. Plato a thih hnu ah Aristotle cu sianginn in a chuak ve. A hawipa Hermias he Atarneus ah an um. Harmias a farnu cu nupi caah Aristotle nih a thit. Aristotle mi khuaruah a sinak le a fimnak theih khawh a sinak a hmasabik cu Plato a thlanchung ah ca a tialmi le a bawipa Harmais Persian pawl nih an tlaih i an nawn tikah a lung a fak tuk i biazai (Poem) a phan hna nakin a si.\nAristotle cu rilikam a um lio ahhin thilnung hna an sining hngalh khawhnak dingah cuka ah cun cawnnak a ngei i, cu pinah thil dangdang zong cawn chih fawn hna. Cu ti’n caan a hman lioah Macedonia bawipa Philip nih a fapa Alexander cawnpiak dingin a kawh/auh. Philip caah a lawmman a rak kuat. Cu a kuatmi ah capelte a tial chih, ‘Fapa ka ngeih caah kai lawm i pathian hna cung zongah kai lawm. Cu hlei ah na caan liote i a chuah hi kai lawmh khunnak a si. Nangmah nih na cawnpiak ahcun ka bawi thudan hmun rawlhtu ding mifim le mitlang ah ai chuah ko lai, “ti hi a si. Artitotle zong nih Alexander a chuah ahhin ka cawnpiak lai tiah biakamnak a rak pek ve hna.\nPhilip bawi nih Aristotle cu amah tein cawnnak sianginn dirh dingah nawl a pek.


A Poi Kho Tuk Tung Hme! Mipi Lei Hliamtuar Panga (5) Le Mithi Pathum (3) An Um Cang! – Chin 11 News\nA Poi Kho Tuk Tung Hme! Mipi Lei Hliamtuar Panga (5) Le Mithi Pathum (3) An Um Cang!\nKalaymyo i kahnak cu atu tiang a dai kho lo hmun kip ah meithal thawng dah ti lo theihding a um lo tluk a si cang. Mipi lei an tuar tak tak cang. Royal City hmai in an kah hna caah mipi le dirhmun a chia ngai. Atu tiangah ralhrang ralkap nih mipi minung 3 an thah cang hna i minung 5 an hliamh hna, hliamhmi lak ah pakhat cu a kut a bul ti a si.\nThlacamnak in bawm cio hna usih. Ralkap nih hin bom an hman i sniper in an bawh fawn hna. Mi inn le hau ah an kut i mipi an kah hna tikah mipi lei nih duh poah in can leh ve nak lam a har ngai. Aruang cu mipi lila kha i phennak phun ah ralkap nih an hman hna.\nThawngpang dang Relchih Dingah : Nunnak dih le thisen chuah in kan ram caah aa pumpemi hna, nan nunnak a dih ding hi kan in siang hrim hna lo. Kan ral hi nunnak liam lo tein tei hi kan saduhthah cio a si. Asinain, nihin ah nunnak pek in “Frontline/ Hmai” ah a dirmi Kalay Mino hna, Pathian nih in veng ko hna seh. Thlacamnak le thinlung he kan in dirpi ko hna.\n1948 lio ah Tlangparmi kan pale nih duhthimhnak an rak i palh caah, kum 70 chung kan tuar lawng siloin, nihin Mino nunnak le thisen a luang. Asinain, Nihin Mino nan nunnak le nan thisen nih hmailei ah a ra chuak hnga dingmi Mino caah, zungzal zalawnnak, Freedoms le liberty 🗽 chuahpitu a si hrim lai. CHIN HISTORY ah the True Chin Heroes cu Nangmah hi nan si. Credit: Zasang Cinzah\nCNA Kongah Hmuhning Relchih Ve: CNF/A NA DOH AHCUN, KAWL RALKAP(ralhrang) NA TtANH TINAK A SI. Thil hi a caan a um dih. Kanmah Chinmi hoih in tahchunnak an rak chim tonmi cu, Ralkap chan, Saya( sianginn) chan, Pastor chan, Ramthumnak kal chan tiah an rak chim i a zapi in a dik dih lo hmanh ah zatuak ah a uak deuh cu a rak dik lai ka zumh. Nihin Kawlram boruak le khua caan zoh ah CHINMI long silo in TLANGCUNG MI vialte nih “Za ah Za” in kan thonter dingmi cu Kan Miphun Ralkap cio hi an si a caan nih bia a chim.\nGideon le a Ralkap tuanbia kan zoh ahcun Dan(siikan) a zullomi le Aral chiami hna cu Pathian nih Gideon hmang in a thumh hna a kirter hna bantukin CNF/A chung i a fellomi le ningcang a zullomi pawl cu Pathian nih Ralbawi le upa hna hmang in an kong cu an ceih hna lai i tuanvo an lak ko hna lai. A leng in nangmah le keimah an fel le fello kongah pakhat hmanh kan ni ceihding a um lo.\nMizeimaw hna nih online in zeihmanh thei huaha loin CNF/A doh in nan au lenmi hi ruat hmanh Kawl Ralkap(ralhrang)lei in na ttang tinak a si. ” A ruang cu CNF/A nih a herh ahcun Kawl Ralkap(ralhrang) hna hi Abia in kan doh hna lai i a ngah lo le hriam in kan doh hna lai tihi an dirpimi a si.” Cucaah Kawl Ralkap(ralhrang) a dotu CNF/A na doh hna ahcun Kawl ralkap(Ralhrang)a bawmtu na si. Credit: MangCem Van


President Trump nih siang inn kong, US le tuluk buainak kongah bia fiangtein a chim mi hna\n2. A ra laimi August thla chungah hin Noth Carolina state, Charlotte khua ah Republican National Convention tuah ding in timhlamh ciami a si. Asinain North Carolina state, ramukbawi Roy Cooper cu Democrats a si caah convention tuahnak nawl pek le pek lo atu tiang fiang in a chim duh lo. President Trump nih tuahnak nawl pek dingah nawl a hal nain biafiang lehmi a um rih lo. Mah Republican Convention puaipi ah hin President Trump cu Republican Party aiawh in President cuh dingah official tein an cohlannak an tuah lai.\n3. Brazil ram cu Coroanavirus zawtnak nih fak ngai in a den hna caah minung 363,221 an zaw i, minung 22,666 an thi cang. Cucaah President Trump nih Brazil ram in US citizen lawng lutnak nawl a pek cang hna. Brazil in ramdang mi paohpaoh US ah luh khawh a si ti lo.\n4. US le Tuluk cu Coronavirus ruangah pakhat le pakhat an i mawhchiat, sual an phawt caah faak ngai in an i rengh lio a si. US cozah nih Tuluk company 33 US ah sipuazi tuahnak nawl an phih hna. Tuluk cozah nih vanlawng a phur khomi sangphawlawng pahnih , Liaoning le Shandon cu Taiwan ram thlanglei Yellow rili lei ah a kalter hna. Taiwan cu Tuluk nih ka ram a ti nain Taiwan nih cun Tuluk kan si lo” aa timi ram an si i, US nih Tuluk ral in a venmi hna ram a si. US cozah nih hriamnan thatha a zorh hna i, a runvenmi a si. Tuluk cozah nih Taiwan ralkap thazang hmang in a laak sual ahcun US he iphomh dawh an si.Credit- Salai Lairamthang\nBe the first to comment on "President Trump nih siang inn kong, US le tuluk buainak kongah bia fiangtein a chim mi hna"


Buddist Biaknak In Khrihfa Biaknak Ah A Lutmi Pa Cu A Chungkhar Nih An Hlawt Zawt Fahnak Fak Tuk Atuar – Chin World News Evening\nAugust 2, 2019 August 2, 2019 Salai Van Theihtlei\nBuddist Biaknak In Khrihfa Biaknak A Lutmi Pa Cu A Chungkhar Nih An Hlawt Zawt Fahnak Fak Tuk Atuar\nHikong hi tha tein rak rel ve hmanh thawngpangțha zong asi.U Naing Lin cu thlakhat chung a pawpi le ril lei dam lonak ruangah siizung ah a um. Asinain a nu le pa, a u le nau hna nih Buddist biaknak in Khrihfa zumhnak i a luh caah zeihmanh an ti lo, an zohkhenh duh lo.\nU Naing Lin ( 26 ) hi kawl ( Burma ) asi i, amah hi Buddhist chungkhar in a țhangmi asi. Asinain Jesuh Khrih thawngțha a theih ruangah Buddist biaknak in le a nu le pa chungkhar kaltaak in Khrihfa biaknak ah a letmi asi.\nVanchiat ah nupi le fa a ngeih hnuah a pawpi le a rilpem. Cu bantukin harsatnak a ton tikah a nu le pa a chungkhar nih cun caan țha ah i lak riangmang in diriam ngaiin holh dawh lo taktak in an holh hnawh. A pawpi operation an tuah hnuah a rilpem mi an hmuh țhan ruangah thla tampi siizungah um dingin siibawi te nih an ti.\nCu bantuk i harsatnak a ton le lungrethei vansang au in a um lio zongah cun a nu le pa chungkhar hna nih cun na cawh maw? na duh le thi ko kan biaknak chuah taak riangmang in Khrihfa biaknak ah a lutmi na si khah tiah fak taktak in an ti. Cu lawng hlah a chungkhar sinin a hmuhmi thilri zeihmanh a um lo. Asinain U Naing Lin nih cun a zumhmi Jesuh Khhrih cu kaltaak in a chungkhar bawmh hal duhnak ruahnak zeihmanh a ngei hlei lo.\nAtu ah le a ril a pem ruangah siizungah i zohkhenh rih a hau fawn. A chungkhar sinin a hmuhmi le a donmi bawmhnak zeihmanh le a hmu fawn lo. Asinain amah konglam fiang tein a thei hngaltu pakhat nih thil umtu ning mipi a theihter dih hna. Cu a konglam mipi a theihter hna hnu minute 1 a tlinah amah chantu ding mipi an hung um țhluamah. Amah fek tein a tleihmi paoh cu Jesuh Khrih nih a zoh sawhsawh hna lo an caah bawm chantu a chiahpiak peng ko hna. A konglam a herhning langhter khawh kan rak izuam țhan lai.